cyanic-selkie/wikianc huggingface dataset:
ಸೋಲಾರಿಸ್ (ಸೋಲಾರಿಸ್‌) ಕಾರ್ಯಾಚರಣಾ ವ್ಯವಸ್ಥೆ
ಇತರೆ ತಂತ್ರಾಂಶ ವೇದಿಕೆಗಳು
ಸೋಲಾರಿಸ್ 2.5.1 PowerPC ತಂತ್ರಾಂಶ-ವೇದಿಕೆಗಾಗಿ (PowerPC Reference Platform ([[ಪಾವರ್‌ಪಿಸಿ ಉಲ್ಲೇಖ ತಂತ್ರಾಂಶ-ವೇದಿಕೆ) ಬೆಂಬಲವನ್ನು ಒಳಗೊಂಡಿತ್ತು, ಆದರೆ ಸೋಲಾರಿಸ್ 2.6 ಆವೃತ್ತಿ ಬಿಡುಗಡೆಯಾಗುವ ಮುಂಚೆ ಇದನ್ನು ರದ್ದುಗೊಳಿಸಲಾಯಿತು. ]]
ಜನವರಿ 2006ರಲ್ಲಿ ಬ್ಲ್ಯಾಸ್ಟ್‌ವೇವ್‌ನಲ್ಲಿ ತಂತ್ರಾಂಶ ಅಭಿವೃದ್ಧಿಗೊಳಿಸುವವರ ಸಮುದಾಯವು ಒಂದು PowerPC (ಪವರ್‌ಪಿಸಿ) ಪೋರ್ಟ್‌ ಕುರಿತು ಕಾರ್ಯಾಚರಣೆ ನಡೆಸಿದರು. ಇದಕ್ಕೆ ಅವರು Polaris (ಪೋಲಾರಿಸ್) ಎಂಬ ಹೆಸರಿಟ್ಟರು. ಅಕ್ಟೋಬರ್‌ 2006ರಲ್ಲಿ, ಬ್ಲ್ಯಾಸ್ಟ್‌ವೇವ್‌ ಕಾರ್ಯಗಳು ಹಾಗೂ ಸನ್‌ ಲ್ಯಾಬ್ಸ್‌ನ ಪ್ರಾಜೆಕ್ಟ್‌ ಪಲ್ಸಾರ್‌ ಆಧರಿಸಿದ ಓಪನ್ ಸೋಲಾರಿಸ್ ಸಮುದಾಯ ಯೋಜನೆ, ಪುನಃ ಸೋಲಾರಿಸ್ 2.5.1ರ ಅಂಶಗಳನ್ನು ಓಪನ್‌ಸೋಲಾರಿಸ್‌ನೊಳಗೆ ಪುನಃ ಸೇರಿಸಿ ಮೊದಲ ಅಧಿಕೃತ ಮೂಲ ಕೋಡ್‌ ಆವೃತ್ತಿಯನ್ನು ಘೋಷಿಸಿತು.
ಇಸವಿ 1997ರಲ್ಲಿ ಇಂಟೆಲ್‌ ಇಟೆನಿಯಮ್‌ ರಚನೆಗೆ ಸೋಲಾರಿಸ್ ಪೋರ್ಟ್‌ನ್ನು ಘೋಷಿಸಲಾಗಿತ್ತು, ಆದರೆ ಅದನ್ನು ಮಾರುಕಟ್ಟೆಗೆ ಪರಿಚಯಿಸಲಾಗಲಿಲ್ಲ.
z/VMನ ಅಡಿ IBM ಸಿಸ್ಟಮ್‌ z ಮೇಯ್ನ್‌ಫ್ರೇಮ್‌ ಆಧರಿಸಿ ಚಾಲನೆಯಾದ System zಗಾಗಿ ಸಿರಿಯಸ್‌ ಎಂಬ ಹೆಸರಿನ Openಸೋಲಾರಿಸ್‌ನ ಪೂರ್ವಪ್ರದರ್ಶನವನ್ನು IBM, ಸನ್‌ ಹಾಗೂ ಸೈನ್‌ ನೊಮೀನ್‌ ಅಸೋಷಿಯೇಟ್ಸ್‌ 28 ನವೆಂಬರ್‌ 2007ರಂದು ನಡೆಸಿದರು (ಇದು ಪೋಲಾರಿಸ್‌ ಪ್ರಾಜೆಕ್ಟ್‌ಗೆ ಸದೃಶವಾಗಿತ್ತು; ಅಲ್ಲದೇ, ಇದರ ಪ್ರಮುಖ ಅಭಿವೃದ್ಧಿಗಾರ ಆಸ್ಟ್ರೇಲಿಯಾದವರಾಗಿದ್ದರು;  HMS ಸಿರಿಯಸ್‌  ಎಂಬುದು 1786ರಲ್ಲಿ ಆಸ್ಟ್ರೇಲಿಯಾವನ್ನು ಪರಿಶೋಧಿಸಲು ಹೊರಟ ಮೊದಲ ಹಡಗುಗಳ ಸಮೂಹದಲ್ಲಿ ಒಂದಾಗಿತ್ತು).
ದಿನಾಂಕ 17 ಅಕ್ಟೋಬರ್‌ 2008ರಂದು ಸಿರಿಯಸ್‌ನ ಮೂಲರೂಪ ಆವೃತ್ತಿಯನ್ನು ಲಭ್ಯಗೊಳಿಸಲಾಯಿತು. ಅದೇ ವರ್ಷ 19 ನವೆಂಬರ್‌ರಂದು ಸಿಸ್ಟಮ್‌ z IFL ಸಂಸ್ಕಾರಕಗಳ ಮೇಲೆ ಸಿರಿಯಸ್‌ ಬಳಕೆಗೆ IBM ಮಂಜೂರು ಮಾಡಿತು.
ಸೋಲಾರಿಸ್ ABI ಎಂಬ Linux ತಂತ್ರಾಂಶವೇದಿಕೆಯನ್ನೂ ಬೆಂಬಲಿಸುತ್ತದೆ. ಇದರಿಂದಾಗಿ ಸೋಲಾರಿಸ್ x86 ವ್ಯವಸ್ಥೆಗಳ ಮೇಲೆ ಸ್ಥಳೀಯ Linux ದ್ವಿಮಾನಗಳನ್ನು ನಡೆಸಬಹುದಾಗಿದೆ. ಈ ಲಕ್ಷಣವನ್ನು 'Linux ಆನ್ವಯಿಕೆಗಳಿಗಾಗಿ ಸೋಲಾರಿಸ್ ಕಂಟೇನರ್‌ಗಳು' (SCLA) ಎನ್ನಲಾಗುತ್ತಿತ್ತು. ಇದು ಸೋಲಾರಿಸ್ 10 8/07ರಲ್ಲಿ ಪರಿಚಯಿಸಲಾದ ಬ್ರ್ಯಾಂಡೆಡ್‌ ಜೋನ್ಸ್‌ ಕಾರ್ಯಚಟುವಟಿಕೆಗಳನ್ನು ಆಧರಿಸಿ ಈ ಹೆಸರನ್ನಿಡಲಾಗಿತ್ತು.
ಅಳವಡಿಸುವ ಮತ್ತು ಬಳಕೆಯ ಆಯ್ಕೆಗಳು
ಸೋಲಾರಿಸ್‌ನ್ನು ವಿವಿಧ ಪ್ಯಾಕೇಜ್‌ ಆಗಿರುವ ತಂತ್ರಾಂಶ ಗುಂಪುಗಳಿಂದ ಅಳವಡಿಸಬಹುದು. ಕನಿಷ್ಠಪಕ್ಷದ 'ಕಡಿಮೆಗೊಳಿಸಿದ ಜಾಲ ನೆರವು' ಇಂದ ಹಿಡಿದು ಸಂಪೂರ್ಣವಾದ 'ಎಂಟೈರ್‌ ಪ್ಲಸ್‌ OEM' ತನಕ ವಿವಿಧ ಪ್ರಮಾಣಗಳಲ್ಲಿ ಸೋಲಾರಿಸ್ ಲಭ್ಯವಿದೆ. ವ್ಯಕ್ತಿಯೊಬ್ಬ ವ್ಯವಸ್ಥೆಯನ್ನು ಬಳಸಲು ಸೋಲಾರಿಸ್ ಅಳವಡಿಕೆಯ ಅಗತ್ಯವಿಲ್ಲ.
ಅಳವಡಿಸುವಿಕೆಯೊಂದಿಗೆ ಬಳಕೆ
thumb|right|250px|ಸೋಲಾರಿಸ್ 10 ಪಠ್ಯ ಅಳವಡಿಸುವಿಕೆ thumb|right|250px|ಸೋಲಾರಿಸ್ 10 ಗ್ರ್ಯಾಫಿಕಲ್‌ ಅಳವಡಿಸುವಿಕೆ ಸೋಲಾರಿಸ್‌ ಅನ್ನು ಡೆಸ್ಕ್‌ಟಾಪ್‌ ಅಥವಾ ಸರ್ವರ್‌ನಲ್ಲಿ ಅಳವಡಿಸಲು ದೈಹಿಕ ಮಾಧ್ಯಮ ಅಥವಾ ಜಾಲದಿಂದ ಅಳವಡಿಸಬಹುದಾಗಿದೆ.
ಸೋಲಾರಿಸ್‌ಅನ್ನು ತಂತ್ರಾಂಶ-ವೇದಿಕೆಗಳಲ್ಲಿ ಟೆಕ್ಸ್ಟ್ ಕನ್ಸೋಲ್‌ನಿಂದ ವೀಡಿಯೊ ದೃಶ್ಯ ಮತ್ತು ಮೌಸ್‌ ಇಲ್ಲದೆ ಅಂತರ್‌ಕ್ರಿಯೆ ನಡೆಸುವ ಮೂಲಕ ಅಳವಡಿಸಬಹುದಾಗಿದೆ. ಸರ್ವರ್‌ಗಾಗಿ, ಪಂಕ್ತಿಯೊಂದರಲ್ಲಿ, ದೂರದ ದತ್ತಾಂಶ ಕೇಂದ್ರದಲ್ಲಿ ಟರ್ಮಿನಲ್‌ ಸರ್ವರ್‌ನಿಂದ ಅಥವಾ ಡಯಲಪ್‌ ಮೊಡೆಮ್‌ ಮೂಲಕವೂ ಸಹ ಆಯ್ಕೆ ಮಾಡಬಹುದಾಗಿದೆ.
ಸೋಲಾರಿಸ್ ಗ್ರ್ಯಾಫಿಕಲ್‌ ಕಾನ್ಸೊಲ್‌ನಿಂದ ಪರಸ್ಪರಕಾರ್ಯದ ಮೂಲಕ ಅಳವಡಿಸಬಹುದಾಗಿದೆ. ಕಾಂಸೊಲ್‌ನ್ನು ಸಾಮಾನ್ಯವಾಗಿ ಬಳಸುವಂತಹ ಸ್ಥಳೀಯ ಪ್ರದೇಶದ ವೈಯಕ್ತಿಕ ಕಾರ್ಯಕ್ಷೇತ್ರಗಳು ಅಥವಾ ಲ್ಯಾಪ್‌ಟಾಪ್‌ಗಳಿಗಾಗಿ ಆಯ್ಕೆ ಮಾಡಬಹುದು.
ಸೋಲಾರಿಸ್‌ಅನ್ನು ಜಾಲದಲ್ಲಿ ಸ್ವಯಂಚಾಲಿತವಾಗಿ ಅಳವಡಿಸಬಹುದಾಗಿದೆ. ತೃತೀಯ ಪಕ್ಷದ ತಂತ್ರಾಂಶಗಳ ಸಂರಚನೆ ಮತ್ತು ಸ್ವಯಂಚಾಲಿತ ಅಳವಡಿಸುವಿಕೆ ಸೇರಿದಂತೆ ತಂತ್ರಾಂಶ ಸ್ಕ್ರಿಪ್ಟ್‌ಗಳು ಮತ್ತು ಸಂರಚನೆಯ ಕಡತಗಳೊಂದಿಗೆ, ಸಿಸ್ಟಮ್‌ ಅಡ್ಮಿನಿಸ್ಟ್ರೇಟರ್‌ಗಳು (ಕಂಪ್ಯೂಟರ್ ವ್ಯವಸ್ಥಾ ಮೇಲ್ವಿಚಾರಕರು) ಅಳವಡಿಕೆಗಳನ್ನು ಗ್ರಾಹಕೀಯಗೊಳಿಸಬಹುದಾಗಿದೆ.ಯಾವುದೇ ಹೆಚ್ಚುವರಿ ತಂತ್ರಾಂಶ ವ್ಯವಸ್ಥಾಪನಾ ಕಡತಗಳನ್ನು ಖರೀದಿಸದೆ ಇದನ್ನು ಅಳವಡಿಸಬಹುದು.
ಅಳವಡಿಸದೇ ಬಳಕೆ
ಡೆಸ್ಕ್‌ಟಾಪ್‌ ಕಂಪ್ಯೂಟರ್‌ ಅಥವಾ ಸರ್ವರ್‌ನಲ್ಲಿ ಕಾರ್ಯಾಚರಣೆ ವ್ಯವಸ್ಥೆಯನ್ನು ಪ್ರತ್ಯೇಕವಾಗಿ ಅಳವಡಿಸದೇ ಸೋಲಾರಿಸ್ ಬಳಸಬಹುದಾಗಿದೆ.
ಡಿಸ್ಕ್-ರಹಿತ ತಾಂತ್ರಿಕ ಪರಿಸರಲ್ಲಿ, ಸೋಲಾರಿಸ್ ಅಳವಡಿಸಲಾಗಿರುವ, OS ವ್ಯವಸ್ಥೆಯುಳ್ಳ ದೂರದ ಸರ್ವರ್‌ನಿಂದ ಸೋಲಾರಿಸ್ ಸಜ್ಜುಗೊಳಿಸಬಹುದು; ಅಥವಾ, ಕೇವಲ ಲಭ್ಯ-ಜಾಗ ವಿನಿಮಯಕ್ಕಾಗಿ ಆಂತರಿಕ ಡಿಸ್ಕ್‌ ಹೊಂದಿರುವ ತಾಂತ್ರಿಕ ಪರಿಸರದಲ್ಲಿ ಬಳಸಬಹುದಾಗಿದೆ. ಇಂತಹ ತಾಂತ್ರಿಕ ವಿನ್ಯಾಸದಲ್ಲಿ, ನಿರ್ವಹಣಾ ವ್ಯವಸ್ಥೆಯು ಕಂಪ್ಯೂಟರ್‌ನಲ್ಲಿ ಇನ್ನೂ ಸ್ಥಳೀಯವಾಗಿ ನಡೆಯುತ್ತದೆ. ಆನ್ವಯಿಕೆಗಳು ನಡೆಯುತ್ತಿರುವಾಗ ಸ್ಥಳೀಯವಾಗಿರಬಹುದು ಅಥವಾ ಇಲ್ಲದಿರಬಹುದು. ಬಹಳ ತ್ವರಿತವಾದ ಸೆಟಪ್‌ನ ಅಗತ್ಯವಿರುವ ವಾಣಿಜ್ಯ ಉದ್ದಿಮೆಗಳು ಅಥವಾ ಶೈಕ್ಷಣಿಕ ಸಂಸ್ಥೆಗಳಿಗಾಗಿ ಇಂತಹ ವ್ಯವಸ್ಥೆಯನ್ನು ಆಯ್ದುಕೊಳ್ಳಬಹುದಾಗಿದೆ (ಕಾರ್ಯಕ್ಷೇತ್ರಗಳನ್ನು ಲೋಡಿಂಗ್ ಡಾಕ್‌ನಿಂದ ಬೇರ್ಪಡಿಸಬಹುದು, ಕೇಂದ್ರೀಯ ಸರ್ವರ್‌ನಲ್ಲಿ MAC ಅಡ್ರೆಸ್‌ನ್ನು ದಾಖಲಿಸಬಹುದು, ಕಾರ್ಯಕ್ಷೇತ್ರವನ್ನು ಜಾಲದಲ್ಲಿ ಪುನಃ ಸೇರಿಸಿದ ಕೂಡಲೇ ಬಳಕೆದಾರರು ಈ ಡೆಸ್ಕ್‌ಟಾಪ್‌ನ್ನು ಕೂಡಲೇ ತಮ್ಮ ಹತೋಟಿಗೆ ತರಬಹುದಾಗಿದೆ.) ಇದಲ್ಲದೆ,ಶೀಘ್ರ ಹೊಸ ಬದಲಾವಣೆ ಅಗತ್ಯವಾಗಿರುತ್ತದೆ.( ಡೆಸ್ಕ್‌ಟಾಪ್ ಹಾರ್ಡ್‌ವೇರ್ ವೈಫಲ್ಯ ಉಂಟಾದಲ್ಲಿ, ಹೊಸ ಕಾರ್ಯಕ್ಷೇತ್ರವನ್ನು ತಂದು, ಎಲ್ಲಾ ಅಗತ್ಯ ತಂತಿಗಳನ್ನು ಜೋಡಿಸಿ, ಪ್ಲಗ್‌-ಇನ್‌ ಮಾಡಿದ ಕೂಡಲೇ ಬಳಕೆದಾರರು ತಮ್ಮ ಕೆಲಸವನ್ನು ಯಾವ ಹಂತದಲ್ಲಿ ನಿಲ್ಲಿಸಲಾಗಿತ್ತೋ ಅಲ್ಲಿಂದ ಪುನಃ ಆರಂಭಗೊಳಿಸಬಹುದು).
ಸೋಲಾರಿಸ್ X ಟರ್ಮಿನಲ್‌ನಿಂದ ಬಳಸಬಹುದಾಗಿದೆ. ಒಳಗೆ ಸೇರಿಸಲಾದ ಅಥವಾ ಜಾಲಕ್ಕೆ ಲಭ್ಯವಿರುವ ಫರ್ಮ್‌ವೇರ್‌ನಿಂದ ಸೋಲಾರಿಸ್ ಸಜ್ಜುಗೊಳಿಸಿ, ಡೆಸ್ಕ್‌ಟಾಪ್‌ ಪರದೆಯನ್ನು ಬಳಕೆದಾರನಿಗೆ ಪ್ರದರ್ಶಿಸಬಹುದಾಗಿದೆ. ಒಂದು ಅಥವಾ ಹಲವು ಸರ್ವರ್‌ಗಳಲ್ಲಿ ಆನ್ವಯಿಕೆಗಳು ಮತ್ತು ಕಾರ್ಯಾಚರಣಾ ವ್ಯವಸ್ಥೆಯು ಪರೋಕ್ಷವಾಗಿ ನಡೆಯಬಹುದು, ಆದರೆ ಗ್ರಾಫಿಕಲ್ ರೆಂಡರಿಂಗ್(ಕೆಲವೊಮ್ಮೆ ವಿಂಡೋ ಮ್ಯಾನೇಜರ್‌) ಸಹ X ಟರ್ಮಿನಲ್‌ಗೆ ಸ್ಥಳಾಂತರಿಸಲಾಗುತ್ತದೆ. ಡೆಸ್ಕ್‌ಟಾಪ್‌ ಕಂಪ್ಯೂಟರ್‌ ಯಂತ್ರಾಂಶ ವಿಫಲವಾದಲ್ಲಿ, X ಟರ್ಮಿನಲ್‌ನ್ನು ಸುಲಭವಾಗಿ ಬದಲಾಯಿಸಬಹುದು; ತಮ್ಮ ಇತ್ತೀಚೆಗಿನ ಸೇವಿಂಗ್‌ ಪಾಯಿಂಟ್‌ನಿಂದ ತಮ್ಮ ಕಾರ್ಯವನ್ನು ಮುಂದುವರೆಸಬಹುದು.
ಸೋಲಾರಿಸ್‌ನ್ನು ಒಂದು 'ಥಿನ್‌ ಕ್ಲೈಯಂಟ್‌(ಸರ್ವರ್ ಅವಲಂಬಿತ ಕಿರುಕಂಪ್ಯೂಟರ್) ನಿಂದಲೂ ಬಳಸಬಹುದಾಗಿದೆ. ಆನ್ವಯಿಕೆಗಳು, ಕಾರ್ಯಾಚರಣ ವ್ಯವಸ್ಥೆ, 'ವಿಂಡೋ ಮ್ಯಾನೇಜರ್' ‌ ಮತ್ತು ಗ್ರ್ಯಾಫಿಕಲ್‌ ರೆಂಡರಿಂಗ್‌ ಒಂದು ಅಥವಾ ಹೆಚ್ಚು ದೂರದ-ಸರ್ವರ್‌ಗಳಲ್ಲಿ ನಡೆಯುತ್ತವೆ. ಕಂಪ್ಯೂಟರ್‌ ಜಾಲ ವ್ಯವಸ್ಥೆಯ ಮೇಲ್ವಿಚಾರಕರು (ಅಡ್ಮಿನಿಸ್ಟ್ರೇಟರ್‌ಗಳು) ಕೇಂದ್ರೀಯ ಸೋಲಾರಿಸ್ ವ್ಯವಸ್ಥೆಗೆ ಹೊಸ ಬಳಕೆದಾರ ಖಾತೆಯನ್ನು ಸೃಷ್ಟಿಸಬಹುದು. ಹೊಸ ಥಿನ್ ಕ್ಲೈಂಟ್‌ನ್ನು ತೆಗೆದು ಡೆಸ್ಕ್‌ಟಾಪ್‌ನಲ್ಲಿರಿಸಿ ಬಳಕೆದಾರರು ತಕ್ಷಣವೇ ತಮ್ಮ ಕೆಲಸ ಆರಂಭಿಸಬಹುದು. ಯಾವುದಾದರೂ ಯಂತ್ರಾಂಶ ವೈಫಲ್ಯವಾದಲ್ಲಿ, ಥಿನ್ ಕ್ಲೈಂಟ್ ಬದಲಿಸಿ ಬಳಕೆದಾರರು ಕೆಲಸವು ಯಾವ ಹಂತದಲ್ಲಿ ಸ್ಥಗಿತವಾಗಿತ್ತೋ (ನಡೆಯುತ್ತಿದ್ದ ಕೆಲಸವು 'ಸೇವ್‌' ಆಗಿದೆಯೋ ಇಲ್ಲವೋ ಇದಕ್ಕೆ ಸಂಬಂಧವಿರುವುದಿಲ್ಲ) ಅಲ್ಲಿಂದಲೇ ಮುಂದುವರೆಸಬಹುದಾಗಿದೆ.
ಡೆಸ್ಕ್‌ಟಾಪ್‌ (ಕಂಪ್ಯೂಟರ್‌ ಪರದೆ) ತಾಂತ್ರಿಕ ಪರಿಸರಗಳು
thumb|right|250px|ಸೋಲಾರಿಸ್ ಮೇಲೆ OpenWindowsನೊಂದಿಗಿನ olvwm ಸೋಲಾರಿಸ್ ಆರಂಭಿಕ ಆವೃತ್ತಿಗಳು OpenWindowsನ್ನು ಪ್ರಮಾಣಿತ ಡೆಸ್ಕ್‌ಟಾಪ್‌ ತಾಂತ್ರಿಕ ಪರಿಸರವನ್ನಾಗಿ ಬಳಸಿಕೊಂಡವು. ಸೋಲಾರಿಸ್ 2.0ಯಿಂದ 2.2ರ ತನಕ, OpenWindows NeWS ಹಾಗೂ X ಆನ್ವಯಿಕೆಗಳನ್ನು ಬೆಂಬಲಿಸಿತು. ಜೊತೆಗೆ, ಸನ್‌ನ ಹಿಂದಿನ ಆವೃತ್ತಿಗಳನ್ನು ಆಧರಿಸಿದ SunView ಆನ್ವಯಿಕೆಗಳನ್ನು ಚಾಲಿಸಲು, backward compatibility (ಮುಂಚಿನ ಆವೃತ್ತಿ ಹೊಂದಾಣಿಕೆ) ಸೌಲಭ್ಯವನ್ನು ಸಹ ನೀಡಿತ್ತು. ಇಸವಿ 1982ರಲ್ಲಿ ಬಿಡುಗಡೆಯಾದ ಸಾಮಾನ್ಯ ಮುದ್ರಣ ಭಾಷೆ PostScript (ಪೋಸ್ಟ್‌-ಸ್ಕ್ರಿಪ್ಟ್‌) ಬಳಸಿ ಮಾಹಿತಿ-ವಸ್ತು ಆಧಾರಿತ ರೀತಿಯಲ್ಲಿ ಆನ್ವಯಿಕೆಗಳನ್ನು ನಿರ್ಮಿಸಲು NeWS ಅವಕಾಶ ಕಲ್ಪಿಸಿತು. X ವಿಂಡೊ ಸಿಸ್ಟಮ್ 1984ರಲ್ಲಿ MITಯ ಪ್ರಾಜೆಕ್ಟ್‌ ಅಥೆನಾದಿಂದ ಉದ್ಭವವಾಯಿತು. ಜಾಲ ಸಂಪರ್ಕದಿಂದ ಪ್ರತ್ಯೇಕಗೊಂಡ, ಆನ್ವಯಿಕೆ ಚಾಲಿತವಾಗುತ್ತಿರುವ ಕಂಪ್ಯೂಟರ್‌ನಿಂದ ಈ ಅನ್ವಯಿಕೆಯ ಪ್ರದರ್ಶನದ ಸಂಪರ್ಕವನ್ನು ಕಳಚುವುದಕ್ಕೆ ಅವಕಾಶ ಕಲ್ಪಿಸಿತ್ತು. ಸನ್‌ನ ಮೂಲತಃ ಸಮಗ್ರ ಸನ್‌ವ್ಯೂ ಆನ್ವಯಿಕೆ ಸಂಪುಟವನ್ನು Xಗೆ ಪೋರ್ಟ್‌ ಮಾಡಲಾಯಿತು.
ಆನಂತರ, ಸೋಲಾರಿಸ್ 2.3 ಒಂದಿಗಿನ‌ 'ಪರಂಪರಾಗತವಾದ' SunView ಆನ್ವಯಿಕೆಗಳು ಮತ್ತು NeWSಗಾಗಿ OpenWindows 3.3ನೊಂದಿಗಿನ ಬೆಂಬಲವನ್ನು ಸನ್‌ ಸ್ಥಗಿತಗೊಳಿಸಿತು. ಡಿಸ್ಪ್ಲೇ ಪೋಸ್ಟ್‌ಸ್ಕ್ರಿಪ್ಟ್‌ ಬೆಂಬಲ ಹೊಂದಿದ X11R5ಗೆ ಬದಲಾಯಿಸಿಕೊಂಡಿತು. ಚಿತ್ರಿತ ವಿನ್ಯಾಸಗಳು OPEN LOOK ಅಧರಿಸಿಯೇ ಉಳಿದುಕೊಂಡವು.OpenWindow 3.6.2, ಸೋಲಾರಿಸ್ 8ರ ಅಡಿ ಬಿಡುಗಡೆಯಾದ ಅಂತಿಮ ಆವೃತ್ತಿಯಾಗಿತ್ತು. ಸೋಲಾರಿಸ್ 9ರಲ್ಲಿ, ಇತರೆ ವಿಶಿಷ್ಟ OPEN LOOK ಆನ್ವಯಿಕೆಗಳೊಂದಿಗೆ OPEN LOOK ವಿಂಡೋ ಮ್ಯಾನೇಜರ್‌ (olwm)ನ್ನು ಸ್ಥಗಿತಗೊಳಿಸಲಾಯಿತು. ಆದರೆ, ಬೆಂಬಲ ಸಂಪುಟಗಳನ್ನು (ಸಪೋರ್ಟ್‌ ಲೈಬ್ರೆರೀಸ್‌) ಇನ್ನೂ ಒಟ್ಟುಗೂಡಿಸಿ ರವಾನಿಸಲಾಗುತ್ತಿತ್ತು. ಇದರಿಂದಾಗಿ, ಚಾಲ್ತಿಯಲ್ಲಿರುವ ಆನ್ವಯಿಕೆಗಳೊಂದಿಗೆ ದೀರ್ಘಕಾಲಿಕ ದ್ವಿಮಾನವಾದ 'ಮುಂಚಿನ ಆವೃತ್ತಿಗಳೊಂದಿಗೆ ಹೊಂದಾಣಿಕೆ' ಸೌಕರ್ಯ ಒದಗಿಸಿತು. ಸೋಲಾರಿಸ್ಗಾಗಿ OPEN LOOK ವರ್ಚುಯಲ್‌ ವಿಂಡೋಸ್‌ ಮ್ಯಾನೇಜರ್‌ (olvwm)ನ್ನು sunfreeware (ಸನ್‌ಫ್ರೀವೇರ್‌) ನಿಂದ ಡೌನ್ಲೋಡ್‌ ಮಾಡಬಹುದಾಗಿದೆ. ಇದು ಸೋಲಾರಿಸ್ 10ರಂತಹ ಇತ್ತೀಚೆಗಿನ ಆವೃತ್ತಿಗಳ ಮೇಲೂ ಸಹ ಕೆಲಸ ಮಾಡಬಲ್ಲದು.
ರಕ್ತಸಾರ
ವರ್ಗ:ರಕ್ತ
ಸೋಲಾರಿಸ್ (ಸೋಲಾರಿಸ್‌) ಕಾರ್ಯಾಚರಣಾ ವ್ಯವಸ್ಥೆ
ಡೆಸ್ಕ್‌ಟಾಪ್‌ (ಕಂಪ್ಯೂಟರ್‌ ಪರದೆ) ತಾಂತ್ರಿಕ ಪರಿಸರಗಳು
ಇಸವಿ 2001ರಲ್ಲಿ ಸೋಲಾರಿಸ್ 8ಗಾಗಿ, GTK+ ಟೂಲ್ಕಿಟ್‌ ಆಧಾರಿತ ಮುಕ್ತ ಮೂಲ ಡೆಸ್ಕ್‌ಟಾಪ್‌ ಪರಿಸರ GNOME 1.4ನ್ನು ಸನ್‌ ಮುನ್ನೋಟ ಬಿಡುಗಡೆ ಮಾಡಿತು. ಸೋಲಾರಿಸ್ 9 8/03 CDEಗೆ ಪರ್ಯಾಯವಾಗಿ GNOME 2.0ನ್ನು ಪರಿಚಯಿಸಿತು. ಸೋಲಾರಿಸ್ 10, GNOME-ಆಧಾರಿತ ಸನ್‌ನ ಜಾವಾ ಡೆಸ್ಕ್‌ಟಾಪ್‌ ಸಿಸ್ಟಮ್‌(JDS)ನ್ನು ಒಳಗೊಂಡಿದೆ. ಇದು ಸನ್‌ನ ಆಫೀಸ್‌ ಸೂಟ್‌ StarOffice (ಸ್ಟಾರ್‌ ಆಫೀಸ್‌) ಸೇರಿದಂತೆ ಆನ್ವಯಿಕೆಗಳ ದೊಡ್ಡ ಸಂಪುಟವನ್ನೇ ಹೊಂದಿದೆ. ಸನ್‌ JDSನ್ನು ಸೋಲಾರಿಸ್ 10ರ 'ಪ್ರಮುಖ ಅಂಶ' ಎಂದು ವಿವರಿಸಿದೆ.
ಮುಕ್ತ ಮೂಲ ಡೆಸ್ಕ್‌ಟಾಪ್‌ ಪರಿಸರಗಳಾದ KDE ಹಾಗೂ Xfce, ಜೊತೆಗೆ ಹಲವು ವಿವಿಧ ವಿಂಡೋ ಮ್ಯಾನೇಜರ್‌ಗಳು ಸಹ ಸೋಲಾರಿಸ್‌ನ ಇತ್ತೀಚೆಗಿನ ಆವೃತ್ತಿಗಳ ಮೇಲೆ ಕಂಪೈಲ್‌ ಆಗಿ ಚಾಲಿತವಾಗುತ್ತವೆ.
ಇಸವಿ 2003ರಿಂದಲೂ ಪ್ರಾಜೆಕ್ಟ್‌ ಲುಕಿಂಗ್‌ ಗ್ಲಾಸ್‌ ಎಂಬ‌ ಹೊಸ ಡೆಸ್ಕ್‌ಟಾಪ್‌ ಪರಿಸರದಲ್ಲಿ ಸನ್‌ ಹೂಡಿಕೆ ಮಾಡುತ್ತಿದೆ. ಈ ಪರಿಸರವನ್ನು ಇತರೆ ಡೆಸ್ಕ್‌ಟಾಪ್‌ ವ್ಯಾಪಾರಿಗಳು ನಕಲು ಮಾಡಿದ್ದಾರೆ.
ಅನುಮತಿ
ಕೆಲವು ಅಪವಾದಗಳ ಹೊರತುಪಡಿಸಿ, ಸೋಲಾರಿಸ್‌ನ ಮೂಲ ಕೋಡ್‌ನ್ನು ಓಪನ್ ಸೋಲಾರಿಸ್ ಮೂಲಕ, ಸಾಮಾನ್ಯ ಅಭಿವೃದ್ಧಿ ಮತ್ತು ವಿತರಣಾ ಅನುಮತಿಯಡಿ ಬಿಡುಗಡೆ ಮಾಡಲಾಗಿದೆ. CDDL OSI-ಮಂಜೂರಾತಿ ಪಡೆದ ಪರವಾನಗಿಯಾಗಿದೆ. ಇದನ್ನು ಉಚಿತ ತಂತ್ರಾಂಶ ಪ್ರತಿಷ್ಠಾನವು ಉಚಿತ ಎಂದು ಪರಿಗಣಿಸಿದೆ. ಆದರೆ, GPL ಇದರೊಂದಿಗೆ ಸರಿಹೊಂದಿಕೊಂಡಿಲ್ಲ.
ಆವೃತ್ತಿ ಇತಿಹಾಸ
[[File:Solaris OS logo.svg|thumb|right|200px|ಒರಾಕಲ್‌ ಉದ್ದಿಮೆಯು ಸನ್‌ನನ್ನು ತನ್ನ ಸ್ವಾಮ್ಯಕ್ಕೆ ಪಡೆಯುವ ತನಕ, ಸೋಲಾರಿಸ್ 10ನೊಂದಿಗೆ ಪರಿಚಯಿಸಿ, ಬಳಸಲಾದ ಸೋಲಾರಿಸ್ ಲಾಂಛನ
]] ಸೋಲಾರಿಸ್ ಸದ್ಯಕ್ಕೆ DTrace, Doors (ಡೋರ್ಸ್‌), ಸರ್ವಿಸ್‌ ಮ್ಯಾನೆಜ್ಮೆಂಟ್‌ ಫೆಸಿಲಿಟಿ, ಸೋಲಾರಿಸ್ ಕಂಟೇನರ್ಸ್‌, ಸೋಲಾರಿಸ್ ಮಲ್ಟಿಪ್ಲೆಕ್ಸ್‌ಡ್‌ I/O, ಸೋಲಾರಿಸ್ ವಾಲ್ಯೂಮ್‌ ಮ್ಯಾನೇಜರ್‌, ZFS, ಹಾಗೂ ಸೋಲಾರಿಸ್ ಟ್ರಸ್ಟೆಡ್‌ ಎಕ್ಸ್‌ಟೆನ್ಷನ್ಸ್‌ ಸೌಕರ್ಯಗಳನ್ನು ಒಳಗೊಂಡಿದೆ.
ಕೆಳಕಂಡ ಸೋಲಾರಿಸ್ ಆವೃತ್ತಿಗಳನ್ನು ಏರುವ ಕ್ರಮದಲ್ಲಿ ಬಿಡುಗಡೆಗೊಳಿಸಲಾಗಿದೆ:
ಕೆಲವು ಸೋಲಾರಿಸ್ ಆವೃತ್ತಿಗಳ ಇನ್ನಷ್ಟು ವಿವರಗಳು ಸಹ ಲಭ್ಯವಿವೆ. ಸೋಲಾರಿಸ್ 2 FAQನಲ್ಲಿ ಸೋಲಾರಿಸ್ ಬಿಡುಗಡೆಗಳನ್ನು ಸಹ ವಿವರಿಸಲಾಗಿದೆ.
ಅಭಿವೃದ್ಧಿ ಆವೃತ್ತಿ ಬಿಡುಗಡೆ
1980ರ ಅಪರಾರ್ಧದಲ್ಲಿ ಆರಂಭವಾದಾಗಿಂದಲೂ, ಸೋಲಾರಿಸ್ ಕೋಡ್‌ ಆಧಾರಗಳು ಸತತವಾಗಿ ಅಭಿವೃದ್ಧಿಗೊಳ್ಳುತ್ತಿವೆ. ಅಂತಿಮವಾಗಿ ಇದು ಸೋಲಾರಿಸ್ 2.0 ಆಗಿ ಬಿಡುಗಡೆಯಾಯಿತು. ಸೋಲಾರಿಸ್ 10ರಂತಹ ಪ್ರತಿ ಆವೃತ್ತಿಯೂ, ಬಿಡುಗಡೆಯ ಸಮಯದಲ್ಲಿ ತೆಗೆದುಕೊಂಡ ಈ ಅಭಿವೃದ್ಧಿಯ ಕೋಡ್‌ಬೇಸ್‌ ಚಿತ್ರಣವನ್ನು ಆಧರಿಸಿದೆ. ಇನ್ನು ಪಡೆಯಲಾದ ಪ್ರಾಜೆಕ್ಟ್‌ ಎಂದು ಉಳಿಸಿಕೊಳ್ಳಲಾಗಿದೆ. ಮುಂದಿನ ಅಧಿಕೃತ ಆವೃತ್ತಿ ಹೊರಬರುವ ವರೆಗೂ, ವರ್ಷದಲ್ಲಿ ಹಲವು ಬಾರಿ ಆ ಪ್ರಾಜೆಕ್ಟ್‌ಗೆ ನವೀಕರಣಗಳನ್ನು ನಿರ್ಮಿಸಿ ರವಾನಿಸಲಾಗಿದೆ.
ಇಸವಿ 2005ರಲ್ಲಿ ಸೋಲಾರಿಸ್ 10 ಬಿಡುಗಡೆಯಾದಾಗಿಂದಲೂ ಸನ್‌ನಿಂದ ಅಭಿವೃದ್ಧಿಗೊಳ್ಳುತ್ತಿರುವ ಸೋಲಾರಿಸ್ ಆವೃತ್ತಿಗೆ ನೇವಡಾ  ಎಂದು ಸಂಕೇತ ನಾಮವನ್ನು ನೀಡಲಾಗಿದೆ. ಇಂದು ಓಪನ್‌ಸೋಲಾರಿಸ್ ಕೋಡ್‌ಬೇಸ್‌ ಎನ್ನಲಾದ ಆಧಾರದಿಂದ ಇದನ್ನು ಪಡೆಯಲಾಗಿದೆ.
ಇಸವಿ 2003ರಲ್ಲಿ, ಸೋಲಾರಿಸ್ ಅಭಿವೃದ್ಧಿ ಪ್ರಕ್ರಿಯೆಗೆ ಸೇರ್ಪಡೆಯೊಂದನ್ನು ಆರಂಭಿಸಲಾಯಿತು. Software Express for ಸೋಲಾರಿಸ್ (ಅಥವಾ ಸರಳವಾಗಿ ಸೋಲಾರಿಸ್ Express ) ಎಂಬ ಕಾರ್ಯಕ್ರಮದಡಿ, ಸದ್ಯದ ಅಭಿವೃದ್ಧಿ ಮೂಲವನ್ನು ಅಧರಿಸಿದ ದ್ವಿಮಾನ ಆವೃತ್ತಿಯನ್ನು ಮಾಸಿಕ ಮೇರೆಗೆ ಡೌನ್ಲೋಡ್‌ಗಾಗಿ ಲಭ್ಯಗೊಳಿಸಲಾಯಿತು. ಇದರ ಮೂಲಕ, ಮುಂದಿನ ಸೋಲಾರಿಸ್ ಆವೃತ್ತಿಯತ್ತ ಮುನ್ನಡೆಯುವ ಸಮಯದಲ್ಲಿ, ಯಾರಾದರೂ ಸಹ, ಹೊಸ ಸೌಕರ್ಯಗಳನ್ನು ಪರಿಶೀಲಿಸಿ, OSನ ಸ್ಥಿರತೆ ಮತ್ತು ಗುಣಮಟ್ಟವನ್ನು ಪರೀಕ್ಷಿಸಬಹುದು. ಈ ಕಾರ್ಯಕ್ರಮಕ್ಕೆ ಆನಂತರದ ಬದಲಾವಣೆಯಲ್ಲಿ, ಬೆಂಬಲ ಸಹಿತ ತ್ರೈಮಾಸಿಕ ಆವೃತ್ತಿ ಮಾದರಿಯನ್ನು ಲಭ್ಯಗೊಳಿಸಲಾಯಿತು. ಇದನ್ನು ಸೋಲಾರಿಸ್ ಎಕ್ಸ್‌ಪ್ರೆಸ್ ಡೆವಲಪರ್ ಎಡಿಶನ್ (SXDE) ಎಂದು ಮರುನಾಮಕರಣ ಮಾಡಲಾಯಿತು.
ಇಸವಿ 2007ರಲ್ಲಿ, ಸನ್‌ ಮಹತ್ವಾಕಾಂಕ್ಷೆಯ ಪ್ರಾಜೆಕ್ಟ್‌ ಇಂಡಿಯಾನಾ ಎಂಬ ಕಾರ್ಯಕ್ರಮವನ್ನು ಅನೇಕ ಗುರಿಗಳೊಂದಿಗೆ ಘೋಷಿಸಿತು. SXDE ಸ್ಥಾನದಲ್ಲಿ, ಓಪನ್ ಸೋಲಾರಿಸ್ ಪ್ರಾಜೆಕ್ಟ್‌ನ ಮುಕ್ತ ಮೂಲ (ಓಪನ್‌ ಸೋರ್ಸ್‌) ದ್ವಿಮಾನ ವಿತರಣೆ ಒದಗಿಸುವುದು ಈ ಹೊಸ ಕಾರ್ಯಕ್ರಮದ ಧ್ಯೇಯಗಳಲ್ಲಿ ಒಂದಾಗಿತ್ತು. Openಸೋಲಾರಿಸ್ 2008.05 ಈ ವಿತರಣೆಯ ಮೊದಲ ಆವೃತ್ತಿಯಾಗಿತ್ತು.
ಸೋಲಾರಿಸ್ ಎಕ್ಸ್‌ಪ್ರೆಸ್‌ ಕಮ್ಯೂನಿಟಿ ಎಡಿಷನ್‌ (SXCE) ವಿಶಿಷ್ಟವಾಗಿ ಓಪನ್ ಸೋಲಾರಿಸ್ ಅಭಿವೃದ್ಧಿಗೊಳಿಸುವವರಿಗಾಗಿ ರಚಿಸಲಾಗಿತ್ತು. ಇದನ್ನು ಎರಡು ವಾರಗಳಿಗೊಮ್ಮೆ ನವೀಕರಿಸಲಾಗುತ್ತಿತ್ತು. ಅಂತಿಮವಾಗಿ ಇದನ್ನು ಜನವರಿ 2010ರಲ್ಲಿ ಸ್ಥಗಿತಗೊಳಿಸಲಾಯಿತು. ಓಪನ್ ಸೋಲಾರಿಸ್ ವಿತರಣೆಯತ್ತ ಬದಲಾಯಿಸಿಕೊಳ್ಳಿರೆಂದು ಬಳಕೆದಾರರಿಗೆ ಶಿಫಾರಸು ಮಾಡಲಾಯಿತು. ಇಮೇಜ್‌ ಫೈಲ್‌ಗಳನ್ನು ಡೌನ್ಲೋಡ್‌ ಮಾಡುವಾಗ ಕಾಣಸಿಗುವ ಡೌನ್ಲೋಡ್‌ ಲೈಸೆನ್ಸ್‌ನಲ್ಲಿ, ಈ ತಂತ್ರಾಂಶದ ಬಳಕೆ ಕೇವಲ ವೈಯಕ್ತಿಕ, ಶೈಕ್ಷಣಿಕ ಮತ್ತು ಪರಿಶೀಲನಾತ್ಮಕ ಉದ್ದೇಶಗಳಿಗೆ ಸೀಮಿತವಾದುದು ಎಂದು ನಮೂದಿಸಲಾಗಿದೆ. ಆದರೆ, ಬಳಕೆದಾರರು ಈ ಆಕೃತಿಗಳಿಂದ ವಾಸ್ತವವಾಗಿ ಅಳವಡಿಸುವಾಗ ಪ್ರದರ್ಶಿತವಾಗುವ ಲೈಸೆನ್ಸ್‌ ಸ್ವೀಕೃತಿ ಪತ್ರದಲ್ಲಿ 'ವಾಣಿಜ್ಯ ಮತ್ತು ಅಭಿವೃದ್ಧಿ/ತಂತ್ರಾಂಶ ನಿರ್ಮಾಣ ಪರಿಸರಗಳಿಗೂ ಬಳಕೆಯಾಗಬಹುದು ಎಂಬುದನ್ನೂ ನಮೂದಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಒರಾಕಲ್‌ ಕಾರ್ಪೊರೇಷನ್‌ ವರ್ಗ:ಒರಾಕಲ್‌ ತಂತ್ರಾಂಶ ವರ್ಗ:ಸನ್‌ ಮೈಕ್ರೊಸಿಸ್ಟಮ್ಸ್‌ ತಂತ್ರಾಂಶ ವರ್ಗ:ಓಪನ್ ಸೋಲಾರಿಸ್ ವರ್ಗ:ಸಿಸ್ಟಂ V ವರ್ಗ:ಯುನಿಕ್ಸ್‌ (UNIX) ರೂಪಾಂತರಗಳು
ಭೂಶಾಸ್ತ್ರ
ಭೂಶಾಸ್ತ್ರ (ಭೂವಿಜ್ಙಾನ) ಭೂಮಿಯ ಬಗ್ಗೆ ಅಧ್ಯಯನ ನಡೆಸುವ ವೈಜ್ಞಾನಿಕ ವಿಧಿಗಳನ್ನು ಒಳಗೊಂಡಿದೆ. ಇದರ ಉದ್ದೇಶ ಭೌತಶಾಸ್ತ್ರ, ಗಣಿತ, ರಸಾಯನಶಾಸ್ತ್ರ ಮತ್ತು ಜೀವಶಾಸ್ತ್ರಗಳನ್ನು ಉಪಯೋಗಿಸಿ ಭೂಪದರಗಳನ್ನು ಅರ್ಥ ಮಾಡಿಕೊಳ್ಳುವುದಾಗಿದೆ.
ವಿಭಾಗಗಳು
ವಿವಿಧ ಭೂಪದರಗಳ ದೃಷ್ಟಿಯಿಂದ ಮುಖ್ಯವಾಗಿ ಈ ಕೆಳಗಿನ ವಿಭಾಗಗಳಿವೆ:
ವರ್ಗ:ನೈಸರ್ಗಿಕ ವಿಜ್ಞಾನ *
ರೆಕ್ಕೆದಿರಿಸು ಹಾರಾಟ
ರೆಕ್ಕೆದಿರಿಸು ಹಾರಾಟ ಎಂಬುದು ರೆಕ್ಕೆದಿರಿಸು ಎಂದು ಕರೆಯಲ್ಪಡುವ ಒಂದು ವಿಶೇಷವಾದ ಜಿಗಿತದ ದಿರಿಸನ್ನು ಬಳಸಿಕೊಂಡು ಗಾಳಿಯ ಮೂಲಕ ಮಾನವ ಶರೀರವನ್ನು ಹಾರಿಸುವ ಕ್ರೀಡೆಯಾಗಿದೆ. ಈ ಹಾರಾಟದಲ್ಲಿ ಮೇಲ್ಮುಖ ಒತ್ತಡದಲ್ಲಿನ ಒಂದು ಗಮನಾರ್ಹ ಹೆಚ್ಚಳಕ್ಕೆ ಅನುವು ಮಾಡಿಕೊಡಲು ಸದರಿ ರೆಕ್ಕೆದಿರಿಸು ಮಾನವ ಶರೀರದ ಮೇಲ್ಮೈ ವಿಸ್ತೀರ್ಣವನ್ನು ಹೆಚ್ಚಿಸುತ್ತದೆ. ಹಾರಾಟದಲ್ಲಿ ತೊಡಗುವವರ ಕಾಲುಗಳ ನಡುವೆ ಹಾಗೂ ತೋಳುಗಳ ಅಡಿಯಲ್ಲಿ ನೆಯ್ದ ಬಟ್ಟೆಯನ್ನು ಬಳಸಿಕೊಂಡು ಆಧುನಿಕ ರೆಕ್ಕೆದಿರಿಸಿನ ವಿನ್ಯಾಸಗಳು ಮೇಲ್ಮೈ ವಿಸ್ತೀರ್ಣವನ್ನು ಸೃಷ್ಟಿಸುತ್ತವೆ. ಒಂದು ರೆಕ್ಕೆದಿರಿಸಿಗೆ ಒಂದು ಹಕ್ಕಿಗ ದಿರಿಸು (ಬರ್ಡ್‌ಮನ್‌ ಸೂಟ್‌) ಅಥವಾ ಅಳಿಲು ದಿರಿಸು  (ಸ್ಕ್ವಿರಿಲ್‌ ಸೂಟ್‌) ಎಂದು ಉಲ್ಲೇಖಿಸಬಹುದಾಗಿದೆ.
ಒಂದು ಧುಮುಕುಕೊಡೆಯು (ಪ್ಯಾರಾಶೂಟ್‌) ತೆರೆದುಕೊಳ್ಳುವುದರೊಂದಿಗೆ ರೆಕ್ಕೆದಿರಿಸಿನ ಹಾರಾಟವೊಂದು ಕೊನೆಗೊಳ್ಳುತ್ತದೆ. ಆದ್ದರಿಂದ, ಗಾಳಿಯ ಮೂಲಕ ಜಾರಿಕೊಂಡು ಹೋಗುವುದಕ್ಕೆ ಸಾಕಷ್ಟಿರುವ ಉನ್ನತಿಯನ್ನು ಒದಗಿಸುವಂಥ, ಹಾಗೂ ಸಜ್ಜುಗೊಳ್ಳುವುದಕ್ಕೆ ಒಂದು ಧುಮುಕುಕೊಡೆಗೆ ಅವಕಾಶ ನೀಡುವಂಥ ಯಾವುದೇ ತಾಣದಿಂದ ಒಂದು ರೆಕ್ಕೆದಿರಿಸು ಹಾರಾಟವನ್ನು ನಡೆಸಬಹುದು; ಆಕಾಶ ನೆಗೆತದ ಆಕಾಶಬುಟ್ಟಿ ಅಥವಾ BASE ಜಿಗಿತದ ನಿರ್ಗಮನ ತಾಣಗಳಂಥವು ಸದರಿ ತಾಣಗಳಲ್ಲಿ ಸೇರಿವೆ.
ಆಕಾಶ ನೆಗೆತ ಅಥವಾ BASE ಜಿಗಿತಕ್ಕಾಗಿ ವಿನ್ಯಾಸಗೊಳಿಸಲಾದ ಧುಮುಕುಕೊಡೆ ಸಾಧನವನ್ನು ರೆಕ್ಕೆದಿರಿಸು ಹಾರಾಟಗಾರನು ಧರಿಸುತ್ತಾನೆ ಹಾರಾಟಗಾರನು ಒಂದು ಯೋಜಿತ ಉನ್ನತಿಯಲ್ಲಿ ಧುಮುಕುಕೊಡೆಯನ್ನು ಸಜ್ಜುಗೊಳಿಸುತ್ತಾನೆ ಮತ್ತು ಒಂದು ವೇಳೆ ಅವಶ್ಯಕವೆನಿಸಿದರೆ, ತೋಳಿನ ರೆಕ್ಕೆಗಳನ್ನು ಬಿಚ್ಚುತ್ತಾನೆ; ಇದರಿಂದಾಗಿ ನಿಯಂತ್ರಣದ ಅಡ್ಡಕಡ್ಡಿಗಳವರೆಗೆ ಅವರು ತಲುಪುವುದು ಮತ್ತು ಒಂದು ಸಾಮಾನ್ಯವಾದ ಧುಮುಕುಕೊಡೆಯ ಇಳಿಯುವಿಕೆಯ ಮಟ್ಟಕ್ಕೆ ಹಾರುವುದು ಸಾಧ್ಯವಾಗುತ್ತದೆ.
ಇತಿಹಾಸ
ಸಮತಲವಾಗಿರುವ ಚಲನೆಯನ್ನು ಹೆಚ್ಚಿಸುವುದರ ಒಂದು ಪ್ರಯತ್ನವಾಗಿ ೧೯೩೦ರ ದಶಕದಲ್ಲಿ ರೆಕ್ಕೆಗಳು ಮೊದಲು ಬಳಸಲ್ಪಟ್ಟವು. ಕ್ಯಾನ್ವಾಸ್‌, ಮರ, ರೇಷ್ಮೆ, ಉಕ್ಕು, ಮತ್ತು ಅಷ್ಟೇ ಏಕೆ ತಿಮಿಂಗಿಲ ಮೂಳೆಯಂಥ ಸಾಮಗ್ರಿಗಳಿಂದ ಈ ಆರಂಭಿಕ ರೆಕ್ಕೆದಿರಿಸುಗಳು ಮಾಡಲ್ಪಟ್ಟಿದ್ದವು. ಅವು ಅತ್ಯಂತ ವಿಶ್ವಾಸಾರ್ಹವಾಗಿರಲಿಲ್ಲ. ಕೆಲವೊಬ್ಬ "ಹಾರಾಟಗಾರರು", ಅದರಲ್ಲೂ ಗಮನಾರ್ಹವಾಗಿ ಕ್ಲೆಮ್‌ ಸೊಹ್ನ್‌ ಮತ್ತು ಲಿಯೋ ವ್ಯಾಲೆಂಟಿನ್‌‌‌‌ರಂಥವರು ಮೈಲಿಗಟ್ಟಲೆ ದೂರದವರೆಗೆ ಈ ಶೈಲಿಯಲ್ಲಿ ಜಾರಿಕೊಂಡು ಹೋಗಿದ್ದರ ಕುರಿತಾದ ಸಮರ್ಥನೆಗಳನ್ನು ಕಾಣಬಹುದು. ಬರ್ಟ್‌ ಲ್ಯಾಂಕಾಸ್ಟರ್‌‌ ಮತ್ತು ಜೀನ್‌ ಹಾಕ್‌‌ಮನ್‌ ತಾರಾಗಣದಲ್ಲಿರುವ ದಿ ಜಿಪ್ಸಿ ಮಾತ್ಸ್‌ ಎಂಬ ೧೯೬೯ರ ಚಲನಚಿತ್ರದಲ್ಲಿ ರೆಕ್ಕೆದಿರಿಸು ಪ್ರದರ್ಶಿಸಲ್ಪಟ್ಟಿತು.
೧೯೯೭ರ ಅಕ್ಟೋಬರ್‌‌ ೩೧ರಂದು, ಪ್ಯಾಟ್ರಿಕ್‌ ಡೆ ಗಯಾರ್ಡನ್‌ ಎಂಬ ಓರ್ವ ಫ್ರೆಂಚ್‌ ಆಕಾಶ-ನೆಗೆತಗಾರನು, ಸರಿಸಾಟಿಯಿಲ್ಲದ ಸುರಕ್ಷತೆ ಮತ್ತು ಕಾರ್ಯಕ್ಷಮತೆಯನ್ನು ಹೊಂದಿದ್ದ ಒಂದು ರೆಕ್ಕೆದಿರಿಸನ್ನು ವರದಿಗಾರರಿಗೆ ತೋರಿಸಿದ. ೧೯೯೮ರ ಏಪ್ರಿಲ್‌ ೧೩ರಂದು, ಹವಾಯಿಯಲ್ಲಿ ತನ್ನ ಧುಮುಕುಕೊಡೆಯ ಧಾರಕಕ್ಕೆ ಮಾಡಲಾದ ಒಂದು ಹೊಸ ಮಾರ್ಪಾಡನ್ನು ಪರೀಕ್ಷಿಸುವಾಗ ಡೆ ಗಯಾರ್ಡನ್‌ ಮರಣಿಸಿದ; ಹೊಸ ಮಾರ್ಪಾಡಿನ ಒಂದು ಭಾಗವಾಗಿದ್ದ ಸಜ್ಜಿಕೆಯಲ್ಲಿನ ಒಂದು ನ್ಯೂನತೆಯು ಅವನ ಮರಣಕ್ಕೆ ಕಾರಣವಾಗಿತ್ತೇ ಹೊರತು, ದಿರಿಸಿನ ವಿನ್ಯಾಸದಲ್ಲಿನ ಒಂದು ದೋಷ ಇದಕ್ಕೆ ಕಾರಣವಾಗಿರಲಿಲ್ಲ ಎಂದು ತಿಳಿದುಬಂತು.
೧೯೯೮ರ ಆರಂಭದಲ್ಲಿ, ಆಸ್ಟ್ರೇಲಿಯಾಕ್ಕೆ ಸೇರಿದ ಓರ್ವ BASE ಜಿಗಿತಗಾರನಾಗಿದ್ದ ಟಾಮ್‌ ಬೆಗಿಕ್‌ ಎಂಬಾತ, ಪ್ಯಾಟ್ರಿಕ್‌ ಡೆ ಗಯಾರ್ಡನ್‌ನ ಒಂದು ಛಾಯಾಚಿತ್ರ ಮತ್ತು ತನ್ನ ಪರಿಕಲ್ಪನೆಗಳನ್ನು ಆಧರಿಸಿ ತನ್ನದೇ ಆದ ಒಂದು ರೆಕ್ಕೆದಿರಿಸನ್ನು ನಿರ್ಮಿಸಿದ ಮತ್ತು ಅದನ್ನು ಬಳಸಿಕೊಂಡು ಹಾರಾಟ ನಡೆಸಿದ. BASE ಜಿಗಿತಗಾರರು ಯುರೋಪ್‌ನ ಎತ್ತರದ ಬಂಡೆಗಳಿಂದ ಜಿಗಿಯುವಾಗ ಅವರ ಸ್ವತಂತ್ರ ಪತನದ ತುಣುಕನ್ನು ಚಿತ್ರೀಕರಿಸುವಲ್ಲಿ ಬೆಗಿಕ್‌ಗೆ ನೆರವಾಗುವಂತೆ ಈ ದಿರಿಸು ಅಭಿವೃದ್ಧಿಪಡಿಸಲ್ಪಟ್ಟಿತು. ೧೯೯೯ರ ಆರಂಭದಲ್ಲಿ, ತನ್ನ ದಿರಿಸಿನ ಅಭಿವೃದ್ಧಿಯನ್ನು ಬೆಗಿಕ್‌ ನಿಲ್ಲಿಸಿದ; ಇದು ಆತ ರಾಬರ್ಟ್‌ ಪೆಕ್ನಿಕ್‌ನನ್ನು ಭೇಟಿಮಾಡಿ, ಒಂದು ರೆಕ್ಕೆದಿರಿಸು ತಯಾರಿಕಾ ಕಂಪನಿಯನ್ನು ಸೃಷ್ಟಿಸುವುದಕ್ಕೆ ಸಂಬಂಧಿಸಿದ ಯೋಜನೆಗಳನ್ನು ಅರಿತ ನಂತರದ ಕ್ರಮವಾಗಿತ್ತು. ೨೦೦೦ದ ದಶಕದ ಮಧ್ಯಭಾಗದಲ್ಲಿ ಫೀನಿಕ್ಸ್‌ ಫ್ಲೈ ಆರಂಭವಾಯಿತು.
ವಾಣಿಜ್ಯ ಪ್ರದೇಶ
೧೯೯೯ರಲ್ಲಿ, ಫಿನ್ಲೆಂಡ್‌ನ ಜರಿ ಕುವೊಸ್ಮ ಹಾಗೂ ಕ್ರೊವೇಷಿಯಾದ ರಾಬರ್ಟ್‌ ಪೆಕ್ನಿಕ್‌ ಎಂಬಿಬ್ಬರು ಒಟ್ಟುಗೂಡಿ, ಎಲ್ಲಾ ಆಕಾಶ-ನೆಗೆತಗಾರರಿಗೆ ಕ್ಷೇಮಕರವಾಗಿರುವ ಮತ್ತು ಸುಲಭಲಭ್ಯವಾಗಿರುವ ಒಂದು ರೆಕ್ಕೆದಿರಿಸನ್ನು ಸೃಷ್ಟಿಸಿದರು. ಅದೇ ವರ್ಷದಲ್ಲಿ ಬರ್ಡ್‌-ಮನ್‌ ಇಂಟರ್‌ನ್ಯಾಷನಲ್‌ ಲಿಮಿಟೆಡ್‌ ಎಂಬ ಸಂಸ್ಥೆಯನ್ನು ಕುವೊಸ್ಮ ಸ್ಥಾಪಿಸಿದ. ಪೆಕ್ನಿಕ್‌ನಿಂದ ವಿನ್ಯಾಸಗೊಳಿಸಲ್ಪಟ್ಟ ಬರ್ಡ್‌ಮನ್‌'ಸ್‌ ಕ್ಲಾಸಿಕ್‌ ಎಂಬ ದಿರಿಸು, ಜನಸಾಮಾನ್ಯರಿಗೆ ನೀಡಲಾದ ಮೊದಲ ರೆಕ್ಕೆದಿರಿಸಾಗಿತ್ತು. ಬರ್ಡ್‌ಮನ್‌ ಸಂಸ್ಥೆಯು ಒಂದು ಬೋಧಕ ಕಾರ್ಯಸೂಚಿಯನ್ನು ಸಿದ್ಧಪಡಿಸುವ ಮೂಲಕ ರೆಕ್ಕೆದಿರಿಸುಗಳ ಕ್ಷೇಮಕರ ಬಳಕೆಯನ್ನು ಸಮರ್ಥಿಸಿದ ಮೊದಲ ತಯಾರಕ ಎನಿಸಿಕೊಂಡಿತು. ಕುವೊಸ್ಮನಿಂದ ಸೃಷ್ಟಿಸಲ್ಪಟ್ಟ ಈ ಬೋಧಕ ಕಾರ್ಯಸೂಚಿಯು, ರೆಕ್ಕೆದಿರಿಸುಗಳು ಅಪಾಯಕಾರಿಯಾದಂಥವು ಎಂಬ ಅಪವಾದವನ್ನು ತೊಡೆದುಹಾಕುವ ಗುರಿಯನ್ನು ಹೊಂದಿತ್ತು. ಅಷ್ಟೇ ಅಲ್ಲ, ಆಕಾಶ-ನೆಗೆತದ ಪ್ರಪಂಚದಲ್ಲಿನ ಅತ್ಯಂತ ಅಪಾಯಕಾರಿ ಸಾಹಸಕಾರ್ಯ ಎಂಬುದಾಗಿ ಹಿಂದೊಮ್ಮೆ ಪರಿಗಣಿಸಲ್ಪಟ್ಟಿದ್ದ ಸಾಹಸವನ್ನು ಸುರಕ್ಷಿತವಾಗಿ ಅನುಭವಿಸುವ ಒಂದು ಮಾರ್ಗವನ್ನು ರೆಕ್ಕೆದಿರಿಸು ಆರಂಭಿಕರಿಗೆ (ಸಾಮಾನ್ಯವಾಗಿ, ಕನಿಷ್ಟಪಕ್ಷ ೨೦೦ರಷ್ಟು ಜಿಗಿತಗಳನ್ನು ಕೈಗೊಂಡಿರುವ ಆಕಾಶ-ನೆಗೆತಗಾರರಿಗೆ) ಒದಗಿಸುವ ಗುರಿಯನ್ನೂ ಇದು ಹೊಂದಿತ್ತು. ಬರ್ಡ್‌ಮನ್‌ ಸಂಸ್ಥೆಯ ಬೋಧಕರಾದ ಸ್ಕಾಟ್‌ ಕ್ಯಾಂಪೋಸ್‌, ಚಕ್‌ ಬ್ಲೂ ಮತ್ತು ಕಿಮ್‌ ಗ್ರಿಫಿನ್‌ರವರ ನೆರವಿನೊಂದಿಗೆ, ಬೋಧನೆಯ ಒಂದು ಪ್ರಮಾಣಕವಾಗಿಸಲ್ಪಟ್ಟ ಕಾರ್ಯಸೂಚಿಯು ಅಭಿವೃದ್ಧಿಪಡಿಸಲ್ಪಟ್ಟಿತು ಮತ್ತು ಅದು ಬೋಧಕರನ್ನು ಸಜ್ಜುಗೊಳಿಸಿತು. ಫೀನಿಕ್ಸ್‌-ಫ್ಲೈ, ಫ್ಲೈ ಯುವರ್‌ ಬಾಡಿ, ಮತ್ತು ನೈಟ್ರೋ ರಿಗ್ಗಿಂಗ್‌ ಮೊದಲಾದವೂ ಸಹ ಬೋಧಕ ತರಬೇತಿ ಕಾರ್ಯಸೂಚಿಯೊಂದನ್ನು ಸ್ಥಾಪಿಸಿವೆ.
ತಾಂತ್ರಿಕವಲ್ಲದ ರಚನಾ ವಿಧಾನ
ಒಂದು ರೆಕ್ಕೆದಿರಿಸು ಮತ್ತು ಧುಮುಕುಕೊಡೆ ಸಾಧನ ಈ ಎರಡನ್ನೂ ಧರಿಸಿಕೊಂಡು ರೆಕ್ಕೆದಿರಿಸು ಹಾರಾಟಗಾರನು ಸ್ವತಂತ್ರ ಪತನದ ಸಾಹಸಕ್ಕೆ ಅಡಿಯಿಡುತ್ತಾನೆ. ಒಂದು ರೆಕ್ಕೆದಿರಿಸನ್ನು ಧರಿಸಿಕೊಂಡ ವಿಮಾನವೊಂದರಿಂದ ಆಚೆಗೆ ನಿರ್ಗಮಿಸಬೇಕೆಂದರೆ ಅದಕ್ಕೆ ಪರಿಣತಿ ಪಡೆದ ಕೌಶಲಗಳು ಬೇಕಾಗುತ್ತವೆ ಮತ್ತು ಈ ಕೌಶಲಗಳು ಹಾರಾಟದ ತಾಣ ಮತ್ತು ವಿಮಾನದ ಬಾಗಿಲಿನ ಗಾತ್ರವನ್ನು ಅವಲಂಬಿಸಿ ಭಿನ್ನವಾಗಿರುತ್ತವೆ. ವಿಮಾನಕ್ಕೆ ಸಂಬಂಧಿಸಿದಂತಿರುವ ನೆಲೆ-ನಿರ್ಣಯ ಅಥವಾ ಅಭಿಮುಖವಾಗಿಸುವಿಕೆ, ನಿರ್ಗಮಿಸುವ ಸಂದರ್ಭದಲ್ಲಿನ ಗಾಳಿಯ ಹರಿವು, ಮತ್ತು ಹಾರಾಟಗಾರನು ಸೂಕ್ತ ಸಮಯದಲ್ಲಿ ತನ್ನ ಕಾಲುಗಳು ಮತ್ತು ತೋಳುಗಳನ್ನು ಹರಡಿಕೊಳ್ಳುವ ವಿಧಾನ ಇವೆಲ್ಲವೂ ಸದರಿ ಕೌಶಲಗಳಲ್ಲಿ ಸೇರಿರುತ್ತವೆ; ಈ ಕೌಶಲಗಳನ್ನು ಸೂಕ್ತವಾಗಿ ಅನುಸರಿಸದಿದ್ದರೆ, ಹಾರಾಟಗಾರನು ವಿಮಾನಕ್ಕೆ ಬಡಿಯುವ ಅಥವಾ ಸಾಪೇಕ್ಷ ಬಿರುಗಾಳಿಯಲ್ಲಿ ಅಸ್ಥಿರನಾಗಿಹೋಗುವ ಸಾಧ್ಯತೆಗಳಿರುತ್ತವೆ. ವಿಮಾನದ ಮುಮ್ಮೊಗ ವೇಗದಿಂದ ಸೃಷ್ಟಿಸಲ್ಪಟ್ಟ ಸಾಪೇಕ್ಷ ಬಿರುಗಾಳಿಯಲ್ಲಿ ಹಾರಾಟಗಾರನು ವಿಮಾನದಿಂದ ನಿರ್ಗಮಿಸುತ್ತಿದ್ದಂತೆ ರೆಕ್ಕೆದಿರಿಸು ತತ್‌ಕ್ಷಣವೇ ಹಾರಲು ಪ್ರಾರಂಭಿಸುತ್ತದೆ. ಒಂದು ಬಂಡೆಯಂಥ BASE ಜಿಗಿತದ ತಾಣವೊಂದರಿಂದ ಕೈಗೊಳ್ಳುವ ನಿರ್ಗಮನವು, ಅಥವಾ ಒಂದು ಹೆಲಿಕಾಪ್ಟರ್‌, ಒಂದು ಪ್ಯಾರಾಗ್ಲೈಡ್‌ ಅಥವಾ ಒಂದು ಬಿಸಿ ಗಾಳಿಯ ಆಕಾಶಬುಟ್ಟಿಯಿಂದ ಕೈಗೊಳ್ಳುವ ನಿರ್ಗಮನವು ಒಂದು ಚಲಿಸುತ್ತಿರುವ ವಿಮಾನದಿಂದ ಕೈಗೊಳ್ಳುವ ನಿರ್ಗಮನಕ್ಕಿಂತ ಮೂಲಭೂತವಾಗಿ ವಿಭಿನ್ನವಾಗಿರುತ್ತದೆ; ಏಕೆಂದರೆ ಈ ನಿದರ್ಶನಗಳಲ್ಲಿ ನಿರ್ಗಮನದ ನಂತರದ ಆರಂಭಿಕ ಬಿರುಗಾಳಿಯ ವೇಗವು ಕಂಡುಬರುವುದಿಲ್ಲ. ಈ ಸನ್ನಿವೇಶಗಳಲ್ಲಿ, ವೇಗಹೆಚ್ಚಿಸುವುದಕ್ಕಾಗಿ ಗುರುತ್ವ ಬಲಗಳನ್ನು ಬಳಸಿಕೊಂಡು ಮಾಡಲಾಗುವ ಒಂದು ಲಂಬವಾಗಿರುವ ಇಳಿತವು ವಾಯುವೇಗವನ್ನು ಸೃಷ್ಟಿಸುವುದಕ್ಕೆ ಅಗತ್ಯವಾಗಿರುತ್ತದೆ ಮತ್ತು ಈ ವಾಯುವೇಗವನ್ನು ಮೇಲ್ಮುಖ ಒತ್ತಡವಾಗಿ ಸದರಿ ರೆಕ್ಕೆದಿರಿಸು ಆಗ ಪರಿವರ್ತಿಸಬಲ್ಲದಾಗಿರುತ್ತದೆ.
ಓರ್ವ ಆಕಾಶ-ನೆಗೆತಗಾರ ಅಥವಾ BASE ಜಿಗಿತಗಾರನು ತನ್ನ ಧುಮುಕುಕೊಡೆಯನ್ನು ವಿಶಿಷ್ಟವಾಗಿ ಸಜ್ಜುಗೊಳಿಸುವಂಥ ನೆಲಕ್ಕೆ ಮೇಲ್ಮಟ್ಟದಲ್ಲಿರುವ ಒಂದು ಯೋಜಿತ ಉನ್ನತಿಯಲ್ಲಿ, ಓರ್ವ ರೆಕ್ಕೆದಿರಿಸು ಹಾರಾಟಗಾರನು ತನ್ನ ಧುಮುಕುಕೊಡೆಯನ್ನು ಸಜ್ಜುಗೊಳಿಸುತ್ತಾನೆ. ವಿಶಿಷ್ಟವಾಗಿರುವ ಆಕಾಶ ನೆಗೆತದ ಅಥವಾ BASE ಜಿಗಿತದ ಕೌಶಲಗಳನ್ನು ಬಳಸಿಕೊಂಡು, ಬಯಸಿದ ಇಳಿಯುವಿಕೆಯ ತಾಣದಲ್ಲಿನ ಒಂದು ಬಯಸಿದ ಇಳಿದಾಣಕ್ಕೆ ಧುಮುಕುಕೊಡೆಯನ್ನು ಹಾರಿಸಲಾಗುತ್ತದೆ.
ಬಯಸಿದ ಪ್ರಮಾಣದಲ್ಲಿ ಮೇಲ್ಮುಖ ಒತ್ತಡ ಮತ್ತು ಎಳೆತವನ್ನು ಸೃಷ್ಟಿಸುವ ಸಲುವಾಗಿ ಓರ್ವ ರೆಕ್ಕೆದಿರಿಸು ಹಾರಾಟಗಾರನು ತನ್ನ ಶರೀರದ ಆಕಾರವನ್ನು ಕುಶಲತೆಯಿಂದ ನಿರ್ವಹಿಸುತ್ತಾನಾದರೂ, ಬಹುತೇಕ ರೆಕ್ಕೆದಿರಿಸುಗಳು ೨.೫ರಿಂದ ೧ರ ನಡುವಿನ ಒಂದು ಅನುಪಾತವನ್ನು ಹೊಂದಿರುತ್ತವೆ. ಅಂದರೆ, ಪ್ರತಿ ಅಡಿಯಷ್ಟು ಇಳಿತದ ವೇಗಕ್ಕೆ ಎರಡೂವರೆ ಅಡಿಯಷ್ಟು ಮುಮ್ಮೊಗವಾಗಿ ಚಲಿಸುತ್ತಿರುವ ವೇಗವನ್ನು ಗಳಿಸಿದಂತಾಗುತ್ತದೆ. ಶರೀರದ ಆಕಾರದ ಕುಶಲ-ನಿರ್ವಹಣೆಯ ನೆರವಿನಿಂದ ಮತ್ತು ರೆಕ್ಕೆದಿರಿಸಿನ ವಿನ್ಯಾಸ ಲಕ್ಷಣಗಳನ್ನು ಆರಿಸುವ ಮೂಲಕ, ಓರ್ವ ಹಾರಾಟಗಾರನು ತನ್ನ ಮುಮ್ಮೊಗ ವೇಗ ಮತ್ತು ಪತನ ವೇಗ ಈ ಎರಡನ್ನೂ ಮಾರ್ಪಡಿಸುವ ಸಾಮರ್ಥ್ಯವನ್ನು ಪಡೆಯುತ್ತಾನೆ. ಹಲವಾರು ಆಂಗಿಕ ಚಲನೆಗಳ ಮೂಲಕ ಚಾಲಕನು ಈ ಹಾರಾಟ ಲಕ್ಷಣಗಳನ್ನು ಕುಶಲತೆಯಿಂದ ನಿರ್ವಹಿಸುತ್ತಾನೆ. ಅಂದರೆ, ತನ್ನ ಮುಂಡದ ಆಕಾರವನ್ನು ಬದಲಾಯಿಸುವಿಕೆ, ಭುಜಗಳು, ಸೊಂಟದ ಭಾಗಗಳು, ಮತ್ತು ಮೊಣಕಾಲುಗಳ ಭಾಗಗಳಲ್ಲಿ ಕಮಾನಾಗಿಸುವಿಕೆ ಅಥವಾ ಬಗ್ಗಿಸುವಿಕೆಯನ್ನು ಆತ ಕೈಗೊಳ್ಳುವುದರಿಂದ ಇದು ಸಾಧ್ಯವಾಗುತ್ತದೆ. ಅಷ್ಟೇ ಅಲ್ಲ, ಸಾಪೇಕ್ಷ ಬಿರುಗಾಳಿಯಲ್ಲಿ ರೆಕ್ಕೆದಿರಿಸು ಹಾರುವುದಕ್ಕೆ ಕಾರಣವಾಗುವ ದಾಳಿಯ ಕೋನವನ್ನು ಬದಲಾಯಿಸುವ ಮೂಲಕ, ಮತ್ತು ದಿರಿಸಿನ ನೆಯ್ದ ಬಟ್ಟೆಯ ರೆಕ್ಕೆಗಳಿಗೆ ಪ್ರಯೋಗಿಸಲಾದ ಸೆಳೆತದ ಪ್ರಮಾಣದ ಮೂಲಕವೂ ಸಹ ಇದು ಕೈಗೂಡುತ್ತದೆ. ಒಂದು ಲಂಬವಾಗಿರುವ ಸ್ಥಿರಗೊಳಿಸುವ ಮೇಲ್ಮೈನ ಗೈರುಹಾಜರಿಯು ಅಡ್ಡಚಲನೆ ಅಕ್ಷದ ಸುತ್ತಲಿನ ಅಲ್ಪಮಟ್ಟದ ತೇವವಾಗುವಿಕೆಗೆ ಕಾರಣವಾಗುತ್ತದೆ; ಆದ್ದರಿಂದ ಕಳಪೆ ಹಾರಾಟ ಕೌಶಲವು ಒಂದು ಗಿರಕಿಗೆ ಕಾರಣವಾಗಬಹುದು ಮತ್ತು ಇದನ್ನು ನಿಲ್ಲಿಸುವುದಕ್ಕಾಗಿ ಆಕಾಶ-ನೆಗೆತಗಾರನು ಸಕ್ರಿಯ ಪ್ರಯತ್ನವನ್ನು ಮಾಡಬೇಕಾಗುತ್ತದೆ.
ಸ್ವತಂತ್ರ ಪತನಕ್ಕೆ ಸಂಬಂಧಿಸಿದ ಗಣಕಯಂತ್ರಗಳನ್ನು ಬಳಕೆ ಮಾಡುವುದರ ಮೂಲಕ ರೆಕ್ಕೆದಿರಿಸು ಹಾರಾಟಗಾರರು ತಮ್ಮ ಗುರಿಗಳಿಗೆ ಸಂಬಂಧಿಸಿದ ತಮ್ಮ ಕಾರ್ಯಸಾಧನೆಯನ್ನು ಮಾಪನಮಾಡಲು ಸಾಧ್ಯವಿದೆ; ಹಾರಾಟಗಾರರು ಹಾರಾಟದಲ್ಲಿದ್ದ ಸಮಯದ ಪ್ರಮಾಣ, ತಮ್ಮ ಧುಮುಕುಕೊಡೆಯನ್ನು ಅವರು ಸಜ್ಜುಗೊಳಿಸಿದಾಗಿದ್ದ ಉನ್ನತಿ, ಮತ್ತು ಸ್ವತಂತ್ರ ಪತನದ ಘಟ್ಟಕ್ಕೆ ಅವರು ಪ್ರವೇಶಿಸಿದ ಹಂತದಲ್ಲಿನ ಉನ್ನತಿ ಈ ಎಲ್ಲಾ ಅಂಶಗಳನ್ನೂ ಈ ಗಣಕಯಂತ್ರಗಳು ಸೂಚಿಸುತ್ತವೆ. ಈ ದತ್ತಮಾಹಿತಿಯನ್ನು ಬಳಸಿಕೊಂಡು ಹಾಗೂ ಹಿಂದಿನ ಹಾರಾಟಗಗಳಿಗೆ ಹೋಲಿಸುವ ಮೂಲಕ ಪತನದ ಗತಿಯ ವೇಗವನ್ನು ಲೆಕ್ಕಹಾಕಬಹುದು. ದಿರಿಸಿನ ಹಾರಾಟ ಪಥವನ್ನು ದಾಖಲಿಸಲು ಮತ್ತು ನಕ್ಷೆ ತಯಾರಿಸಲು GPS ಗ್ರಾಹಿಗಳನ್ನು ಕೂಡಾ ಬಳಸಬಹುದು. ಇದನ್ನು ವಿಶ್ಲೇಷಿಸಿದಾಗ, ಹಾರಾಟದ ಅವಧಿಯಲ್ಲಿ ಹಾರಿಸಲ್ಪಟ್ಟ ಅಂತರದ ಪ್ರಮಾಣವನ್ನು ಅದು ಸೂಚಿಸಬಲ್ಲದು. ಹಿಂದಿನ ಹಾರಾಟಗಳಿಗೆ ಸಂಬಂಧಿಸಿದ ತಮ್ಮ ಕಾರ್ಯಸಾಧನೆ ಹಾಗೂ ಅದೇ ತಾಣದಿಂದ ನಡೆದ ಇತರ BASE ಜಿಗಿತಗಾರರ ಹಾರಾಟಗಳನ್ನು ನಿರ್ಣಯಿಸುವ ಸಲುವಾಗಿ, BASE ಜಿಗಿತಗಾರರು ನಿರ್ಗಮನ ತಾಣಗಳಲ್ಲಿನ ಹೆಗ್ಗುರುತುಗಳನ್ನು ಬಳಸಿಕೊಳ್ಳಬಹುದು; ಇದರ ಜೊತೆಗೆ ಅವರ ಹಾರಾಟದ ವಿಡಿಯೋವನ್ನು ನೆಲದ ಮೇಲಿನ ಸಿಬ್ಬಂದಿಗಳು ದಾಖಲಿಸಿಕೊಂಡಿರುತ್ತಾರೆ ಎಂಬುದು ಗಮನಿಸಬೇಕಾದ ಸಂಗತಿ.
ಹೊಟ್ಟೆಯಿಂದ ಭೂಮಿಗೆ ಅಭಿಮುಖವಾಗಿರುವ ಸ್ಥಿತಿಯಲ್ಲಿನ ಓರ್ವ ವಿಶಿಷ್ಟ ಆಕಾಶ-ನೆಗೆತಗಾರನ ಅಂತಿಮ ವೇಗದ ವ್ಯಾಪ್ತಿಯು ಗಂಟೆಗೆ ೧೧೦ರಿಂದ ೧೪೦ ಮೈಲಿಗಳವರೆಗೆ (ಗಂಟೆಗೆ ೧೮೦–೨೨೫ ಕಿ.ಮೀ.) ಇರುತ್ತದೆ. ಒಂದು ರೆಕ್ಕೆದಿರಿಸು ಈ ವೇಗಗಳನ್ನು ನಾಟಕೀಯವಾಗಿ ತಗ್ಗಿಸಬಲ್ಲದಾಗಿರುತ್ತದೆ. ಗಂಟೆಗೆ -೨೫ ಮೈಲಿಗಳಷ್ಟಿರುವ (ಗಂಟೆಗೆ -೪೦ ಕಿ.ಮೀ.) ಒಂದು ತತ್‌ಕ್ಷಣದ ವೇಗವು ದಾಖಲಿಸಲ್ಪಟ್ಟಿದೆ.
ಮೂರು-ರೆಕ್ಕೆಯ ರೆಕ್ಕೆದಿರಿಸು ಮೂರು ಪ್ರತ್ಯೇಕ ರ್ಯಾಮ್‌-ಗಾಳಿಯ ರೆಕ್ಕೆಗಳನ್ನು ಹೊಂದಿರುತ್ತದೆ ಮತ್ತು ಇವನ್ನು ತೋಳುಗಳ ಅಡಿಯಲ್ಲಿ ಹಾಗೂ ಕಾಲುಗಳ ನಡುವೆ ಲಗತ್ತಿಸಲಾಗಿರುತ್ತದೆ. ಏಕ-ರೆಕ್ಕೆಯ ರೆಕ್ಕೆದಿರಿಸಿನ ವಿನ್ಯಾಸದಲ್ಲಿ ಸಮಗ್ರ ದಿರಿಸನ್ನು ಒಂದು ದೊಡ್ಡ ರೆಕ್ಕೆಯೊಳಗೆ ಸಂಯೋಜಿಸಲಾಗಿರುತ್ತದೆ.
ರೆಕ್ಕೆಹೊರೆ
ರೆಕ್ಕೆಹೊರೆ ಎಂಬ ಮತ್ತೊಂದು ಬದಲಾವಣೆ ಅಥವಾ ವೈವಿಧ್ಯತೆಯ ಕುರಿತಾಗಿ ಅಧ್ಯಯನಗಳು ಗಮನಹರಿಸುತ್ತಿದ್ದು, ಇಂಗಾಲ ನೂಲಿನಲ್ಲಿ ಬಿಗಿದು-ಕಟ್ಟುವ ಒಂದು ಬಾಗದ ರೆಕ್ಕೆಯನ್ನು ಇದು ಒಳಗೊಂಡಿರುತ್ತದೆ. ಇದು ಒಂದು ಹ್ಯಾಂಗ್‌-ಗ್ಲೈಡರ್‌ ಮತ್ತು ಒಂದು ರೆಕ್ಕೆದಿರಿಸಿನ ನಡುವಿನ ಒಂದು ಮಿಶ್ರಣವಾಗಿದೆ. ರೆಕ್ಕೆಹೊರೆಯು ೬ರಷ್ಟಿರುವ ಒಂದು ಜಾರಿಕೆಯ ಅನುಪಾತವನ್ನು ತಲುಪಬಲ್ಲದು ಮತ್ತು ಇದು ಆಮ್ಲಜನಕ ಬಾಟಲಿಗಳು ಹಾಗೂ ಇತರ ಸಾಮಗ್ರಿಗಳ ಸಾಗಣೆಗೆ ಅನುಮತಿಸುತ್ತದೆ.
೨೦೦೩ರ ಜುಲೈ ೩೧ರಂದು, ಫೆಲಿಕ್ಸ್‌ ಬೌಮ್‌ಗಾರ್ಟ್‌ನರ್‌ ಎಂಬ ಓರ್ವ ಆಸ್ಟ್ರಿಯಾದವ ೨೯,೩೬೦ ಅಡಿ (೯ ಕಿ.ಮೀ.) ಎತ್ತರದಿಂದ ಜಿಗಿದು, ೧೪ ನಿಮಿಷಗಳಲ್ಲಿ ಇಂಗ್ಲಿಷ್‌ ಕಾಲುವೆಯನ್ನು ಯಶಸ್ವಿಯಾಗಿ ದಾಟಿದ ಮತ್ತು ಈ ನಿಟ್ಟಿನಲ್ಲಿ ಆತ ೩೫ ಕಿ.ಮೀ.ಗೂ ಹೆಚ್ಚಿನ (೨೧.೮ ಮೈಲಿ) ಅಂತರವನ್ನು ಕ್ರಮಿಸಿದ್ದ.
೨೦೦೬ರಲ್ಲಿ, ESG ಎಂಬ ಜರ್ಮನ್‌ ಉದ್ಯಮವು ಗ್ರೈಫಾನ್‌  ಎಂಬ ರೆಕ್ಕೆಹೊರೆಯನ್ನು ಪರಿಚಯಿಸಿತು. ಇದು ವಿಶೇಷ ಪಡೆಗಳ ರಹಸ್ಯ ಹಠಾತ್‌ ದಾಳಿಗಳಿಗಾಗಿ ನಿಷ್ಕೃಷ್ಟವಾಗಿ ಉದ್ದೇಶಿಸಿ ತೆಗೆದಿಡಲಾಗಿದ್ದ ಒಂದು ರೆಕ್ಕೆಹೊರೆಯಾಗಿತ್ತು.
WISBASE
ಸಾಮೀಪ್ಯ ಹಾರಾಟ (ಪ್ರಾಕ್ಸಿಮಿಟಿ ಫ್ಲೈಯಿಂಗ್) ಎಂಬುದು ಅಪಾಯಕರವಾದ ಮತ್ತು ನಯನ ಮನೋಹರವಾದ ಒಂದು ಕೌಶಲವಾಗಿದ್ದು, ಇದು ಪರ್ವತಗಳ ಮುಖಗಳು ಮತ್ತು ಅಂಚುಗಳಿಗೆ ಅತ್ಯಂತ ನಿಕಟವಾಗಿ ಮಾಡುವ ಹಾರಾಟವಾಗಿದೆ.
ಯುರೋಪ್‌ನಲ್ಲಿ WiSBASE ಅಭ್ಯಾಸವು ವರದಿಯಾಗಿರುವ ಮುಖ್ಯ ಸ್ಥಳಗಳಲ್ಲಿ ಇವು ಸೇರಿವೆ: ನಾರ್ವೆಯಲ್ಲಿನ ಜೆರಾಗ್‌ ಮತ್ತು ಟ್ರಾಲ್‌ಸ್ಟಿಗೆನ್‌, ಸ್ವಿಜರ್ಲೆಂಡ್‌‌‌ನಲ್ಲಿನ ಲೌಟರ್‌ಬ್ರೂನೆನ್‌, ಮತ್ತು ಡ್ರೋ ಸಮೀಪದಲ್ಲಿ ಇಳಿದಾಣದ ಮೈದಾನವನ್ನು ಹೊಂದಿರುವ ಇಟಲಿಯಲ್ಲಿನ ಮಾಂಟೆ ಬ್ರೆಂಟೊ.
ಡೀನ್‌ ಪಾಟರ್‌ ಎಂಬಾತ ೨೦೦೯ರ ಆಗಸ್ಟ್‌‌ನಲ್ಲಿ ಕೈಗೊಂಡ ೫.೮ ಕಿ.ಮೀ. (೩.೬ ಮೈಲಿ) ಜಿಗಿತವು ಅತಿ ಉದ್ದದ ಪ್ರಮಾಣೀಕೃತ WiSBASE ಜಿಗಿತವೆನಿಸಿಕೊಂಡಿದೆ. ಐಗರ್‌‌‌ನಿಂದ ಜಿಗಿದ ಪಾಟರ್‌, ಹಾರಾಟದಲ್ಲಿಯೇ ೨ ನಿಮಿಷಗಳು ಮತ್ತು ೫೦ ಸೆಕೆಂಡುಗಳನ್ನು ಕಳೆದಿದ್ದ ಮತ್ತು ಈ ನಿಟ್ಟಿನಲ್ಲಿ ಅವನು ೭,೯೦೦ ಅಡಿಯಷ್ಟು (೨.೪ ಕಿ.ಮೀ.) ಉನ್ನತಿಯನ್ನು ಕ್ರಮಿಸಿದ್ದ.
ಜೆಟ್‌-ಚಾಲಿತ ರೆಕ್ಕೆದಿರಿಸುಗಳು
೨೦೦೫ರ ಅಕ್ಟೋಬರ್‌ ೨೫ರಂದು, ವೀಸಾ ಪರ್ವಿಯಾನೆನ್‌ ಎಂಬಾತ ಫಿನ್ಲೆಂಡ್‌‌‌ನಲ್ಲಿನ ಲಾಹ್ಟಿ ಎಂಬಲ್ಲಿ, ಒಂದು ರೆಕ್ಕೆದಿರಿಸನ್ನು ಧರಿಸಿಕೊಂಡು ಬಿಸಿ ಗಾಳಿಯ ಆಕಾಶಬುಟ್ಟಿಯೊಂದರಿಂದ ಜಿಗಿದ. ಈ ಸಂದರ್ಭದಲ್ಲಿ ಅವನ ಪಾದಗಳಿಗೆ ಎರಡು ಸಣ್ಣ ಟರ್ಬೋಜೆಟ್ ಜೆಟ್ ಎಂಜಿನ್‌ಗಳನ್ನು ಜೋಡಿಸಲಾಗಿತ್ತು. ಸದರಿ ಟರ್ಬೋಜೆಟ್‌ಗಳು ಸರಿಸುಮಾರಾಗಿ ತಲಾ ೧೬ kgfನಷ್ಟು (೧೬೦ N, ೩೫ lbf) ದೂಡಿಕೆಯನ್ನು ಒದಗಿಸಿದವು ಮತ್ತು ಸೀಮೆಎಣ್ಣೆ (ಜೆಟ್ A-೧) ಇಂಧನದಿಂದ ಚಾಲನೆಗೊಳಗಾದವು. ಉನ್ನತಿಯ ಯಾವುದೇ ಗಮನಾರ್ಹವಾದ ನಷ್ಟವಿಲ್ಲದೆಯೇ ಸರಿಸುಮಾರಾಗಿ ೩೦ ಸೆಕೆಂಡುಗಳಷ್ಟು ಅವಧಿಯ ಸಮತಲವಾದ ಹಾರಾಟವನ್ನು ಪರ್ವಿಯಾನೆನ್‌ ಸ್ಪಷ್ಟವಾಗಿ ಸಾಧಿಸಿದ.
ಶಕ್ತಿ ಒದಗಿಸಲ್ಪಟ್ಟ ರೆಕ್ಕೆಹೊರೆಯೊಂದನ್ನು ಬಳಸಿಕೊಂಡು, ಸಂಪೂರ್ಣವಾಗಿ ಶರೀರ ಚಲನೆಯ ನೆರವಿನಿಂದ ಚಾಲನ ನಿರ್ದೇಶನ ಮಾಡುತ್ತಲೇ ವಿಮಾನವೊಂದರ ಕುಶಲ ಚಲನೆಯ ಸಾಮರ್ಥ್ಯವನ್ನು ಗಳಿಸುವಲ್ಲಿ ವೆಸ್‌ ರೋಸಿ ಎಂಬಾತ ಮೊದಲ ವ್ಯಕ್ತಿ ಎನಿಸಿಕೊಂಡ; ಆದಾಗ್ಯೂ, ಅವನ ಪ್ರಾಯೋಗಿಕ ರೆಕ್ಕೆಹೊರೆಯು ವಾಣಿಜ್ಯ ಸ್ವರೂಪದಲ್ಲಿ ಕಾರ್ಯಸಾಧ್ಯವಾಗಿರಲಿಲ್ಲ. ಏಕೆಂದರೆ ರೆಕ್ಕೆಯು ಬಳಸುವ ಇಂಧನ ಮತ್ತು ನಿರ್ಮಾಣಕಾರ್ಯದಲ್ಲಿ ಅಗತ್ಯವಾಗಿರುವ ಸಾಮಗ್ರಿಗಳ ವೆಚ್ಚ ಇವುಗಳು ವಿಪರೀತ ದುಬಾರಿಯಾಗಿದ್ದವು. ಅದೇನೇ ಇದ್ದರೂ, ಸ್ವಿಸ್‌ ಆಲ್ಪ್ಸ್‌ ಶ್ರೇಣಿಯ ಮೇಲೆ ಅವನು ಮಾಡಿದ ಎಂಟು-ನಿಮಿಷಗಳಷ್ಟು ಅವಧಿಯ ಹಾರಾಟವು ವಿಶ್ವಾದ್ಯಂತ ಪ್ರಮುಖ ಸುದ್ದಿಯನ್ನು ಮಾಡಿತು, ಮತ್ತು ಇಲ್ಲಿಯ ತನಕವೂ ಅವನ "ಜೆಟ್-ರೆಕ್ಕೆಹೊರೆ"ಯು ಅವಿಶ್ರಾಂತವಾದ ಹಾರಾಟವನ್ನು ನಡೆಸಬಲ್ಲ ಏಕೈಕ ಆಯ್ಕೆಯಾಗಿ ಉಳಿದುಕೊಂಡಿದೆ.
ತರಬೇತಿ
ಒಂದು ರೆಕ್ಕೆದಿರಿಸನ್ನು ಬಳಸಿಕೊಂಡು ಹಾರಾಟ ನಡೆಸುವಿಕೆಯು ಒಂದು ಆಕಾಶ ಜಿಗಿತಕ್ಕೆ ಪರಿಗಣನೀಯ ಸಂಕೀರ್ಣತೆಯನ್ನು ಸೇರ್ಪಡೆ ಮಾಡುತ್ತದೆ ಎನ್ನಬಹುದು. ಯುನೈಟೆಡ್‌ ಸ್ಟೇಟ್ಸ್‌ ಪ್ಯಾರಾಶೂಟ್‌ ಅಸೋಸಿಯೇಷನ್‌ (USPA) ಎಂಬ ಸಂಘಟನೆಯು ತಾನು ಹೊರತಂದಿರುವ ಆಕಾಶ-ನೆಗೆತಗಾರರ ಮಾಹಿತಿ ಕೈಪಿಡಿಯಲ್ಲಿ ಉಲ್ಲೇಖಿಸಿರುವ ಪ್ರಕಾರ, ಮೊಟ್ಟಮೊದಲ ಬಾರಿಗೆ ಒಂದು ರೆಕ್ಕೆದಿರಿಸನ್ನು ಬಳಸಿಕೊಂಡು ಹಾರಾಟ ನಡೆಸುವ ಯಾವುದೇ ಜಿಗಿತಗಾರನು ಕನಿಷ್ಟಪಕ್ಷ ೨೦೦ ಸಂಖ್ಯೆಯ ಸ್ವತಂತ್ರ ಪತನದ ಆಕಾಶ ಜಿಗಿತಗಳನ್ನು ಮಾಡಿರಬೇಕು ಮತ್ತು ಅವು ಕಳೆದ ೧೮ ತಿಂಗಳುಗಳ ಒಳಗಾಗಿ ಮಾಡಿದಂಥವುಗಳಾಗಿರಬೇಕು, ಮತ್ತು ಓರ್ವ ಅನುಭವಸ್ಥ ರೆಕ್ಕೆ ದಿರಿಸು ಜಿಗಿತಗಾರನಿಂದ ಮುಖಾಮುಖಿಯಾದ ಬೋಧನೆಯನ್ನು ಅವನು ಸ್ವೀಕರಿಸಿರಬೇಕು, ಅಥವಾ ಓರ್ವ ಬೋಧಕನ ನೆರವಿಲ್ಲದೆಯೇ ೫೦೦ ಜಿಗಿತಗಳ ಅನುಭವವನ್ನು ಹೊಂದಿರಬೇಕು. ಇತರ ರಾಷ್ಟ್ರಗಳಲ್ಲಿ ಕಂಡುಬರುವ ಅವಶ್ಯಕತೆಗಳು ಇದೇ ರೀತಿಯಲ್ಲಿವೆ. ರೆಕ್ಕೆದಿರಿಸು ತಯಾರಕರು ವ್ಯಾಸಂಗಕ್ರಮಗಳಲ್ಲಿ ತರಬೇತಿಯನ್ನು ಮತ್ತು ಬೋಧಕರಿಗೆ ಪ್ರಮಾಣೀಕರಣವನ್ನು ನೀಡುತ್ತಾರೆ.
ದಾಖಲೆಗಳು
೨೦೧೦ರ ಸೆಪ್ಟೆಂಬರ್‌ ೨೪ರಂದು, ಷಿನ್‌ ಇಟೊ ಎಂಬ ಜಪಾನೀ ರೆಕ್ಕೆದಿರಿಸು ಚಾಲಕನು (ಬರ್ಡ್‌ಮನ್‌ ಇಂಕ್‌ "ಟಾಪ್‌ ಗನ್‌" ಟೀಮ್‌ ), ಕ್ಯಾಲಿಫೋರ್ನಿಯಾದ ಡೇವಿಸ್‌‌‌ನ ಉಪನಗರಗಳ ಮೇಲೆ ಹಾರಾಟ ನಡೆಸಿ ಗಿನ್ನೆಸ್‌ ವಿಶ್ವ ದಾಖಲೆಗಳನ್ನು ಸ್ಥಾಪಿಸಿದ. PAC೭೫೦XLನಿಂದ ದಾಖಲಿಸಲ್ಪಟ್ಟಂತೆ, ಭೂಮಟ್ಟದಿಂದ ಮೇಲಕ್ಕೆ ೩೪,೬೨೦ ಅಡಿಯಷ್ಟು (೧೦,೫೫೦ ಮೀ) ಉನ್ನತಿ, ೩೩,೪೩೦ ಅಡಿಯಷ್ಟು (೧೦.೧೮೦ ಮೀ) MSLನ್ನು ದಾಖಲಿಸಿದ ಅವನು, ೧೦.೧೯ ಮೈಲಿಗಳಷ್ಟು (೧೬.೪ ಕಿ.ಮೀ.) ಸಮತಲ ಅಂತರದ ಹಾರಾಟ ನಡೆಸಿದ. ನಿರ್ಗಮನ ಬಿಂದುವಿನಿಂದ ಇಳಿದಾಣದ ಬಿಂದುವಿನವರೆಗೆ ಅವನು ದಾಖಲಿಸಿದ ಒಟ್ಟು ಹಾರಾಟ ಅಂತರವು ೧೧.೬೮ ಮೈಲಿಗಳಷ್ಟು (೧೮.೮ ಕಿ.ಮೀ.) ಹಾಗೂ ನೇರ ರೇಖೆಯ ಅಂತರವು ೧೦.೮೭ ಮೈಲಿಗಳಷ್ಟು (೧೭.೫ ಕಿ.ಮೀ.) ಇತ್ತು. ಸ್ವತಂತ್ರ ಪತನದ ಸಮಯವು ೪ ನಿಮಿಷಗಳು ಮತ್ತು ೫೭ ಸೆಕೆಂಡುಗಳಷ್ಟಿತ್ತು. ಗರಿಷ್ಟ ಸಮತಲ ವೇಗವು ಗಂಟೆಗೆ ೧೭೭.೭ ಮೈಲಿಗಳಷ್ಟು (ಗಂಟೆಗೆ ೨೮೬ ಕಿ.ಮೀ.) ಇತ್ತು.
ಒಂದು ರೆಕ್ಕೆದಿರಿಸನ್ನು ಬಳಸಿಕೊಂಡು ಮಾಡಲಾದ ಹಾರಾಟದಲ್ಲಿನ ಮಹತ್ತರವಾದ ಅನಧಿಕೃತ ದಾಖಲೆಯ ಸಮತಲ ಅಂತರವು ೨೦.೪೫ ಕಿ.ಮೀ.ಗಳಷ್ಟಿದ್ದು (೧೨.೭ ಮೈಲಿ), ಇದನ್ನು ಅಲ್ವಾರೊ ಬುಲ್ಟೊ, ಸ್ಯಾಂಟಿ ಕೊರೆಲ್ಲಾ ಮತ್ತು ಟೋನಿ ಲೊಪೆಜ್ ದಾಖಲಿಸಿದ್ದಾರೆ‌. ಸ್ಪೇನ್‌ ದೇಶದ ಈ ಮೂವರು ನಿವಾಸಿಗಳು ೨೦೦೫ರ ಜೂನ್‌‌ ೨೩ರಂದು ೩೫,೦೦೦ ಅಡಿಗಳಷ್ಟು (೧೦.೬೭ ಕಿ.ಮೀ.) ಉನ್ನತಿಯಲ್ಲಿದ್ದ ವಿಮಾನವೊಂದರಿಂದ ಜಿಗಿತವನ್ನು ಮಾಡಿದ ನಂತರ, ಗಿಬ್ರಾಲ್ಟರ್‌ ಜಲಸಂಧಿಯನ್ನು ದಾಟಿದರು.
೨೦೦೮ರ ಜುಲೈ ೨೪ರಂದು, ಹೀಥರ್‌ ಸ್ವಾನ್‌ ಮತ್ತು ಗ್ಲೆನ್‌‌ ಸಿಂಗಲ್‌ಮನ್‌‌ ಎಂಬ ಆಸ್ಟ್ರೇಲಿಯಾದ ಜೋಡಿಯು ೩೭,೦೦೦ ಅಡಿಗಳಷ್ಟು (೧೧.೨೭ ಕಿ.ಮೀ.) ಎತ್ತರದಿಂದ ಮಧ್ಯದ ಆಸ್ಟ್ರೇಲಿಯಾದ ಮೇಲೆ ಜಿಗಿಯುವ ಮೂಲಕ, ರೆಕ್ಕೆದಿರಿಸನ್ನು ಬಳಸಿಕೊಂಡು ಮಾಡಿದ ಅತಿ ಎತ್ತರದ ಜಿಗಿತಕ್ಕೆ ಸಂಬಂಧಿಸಿದ ಒಂದು ವಿಶ್ವದಾಖಲೆಯನ್ನು ಸ್ಥಾಪಿಸಿತು.
ರೆಕ್ಕೆದಿರಿಸಿನ ರಚನೆಗಳನ್ನು ಬಳಸಿಕೊಂಡು ಮಾಡಲಾಗುವ ಅಧಿಕೃತ ವಿಶ್ವದಾಖಲೆಗೆ ಸಂಬಂಧಿಸಿದ ನಿರ್ಣಾಯಕ ಮಾನದಂಡಗಳನ್ನು ಫೆಡರೇಷನ್‌ ಏರೋನಾಟಿಕ್‌ ಇಂಟರ್‌ನ್ಯಾಷನೇಲ್‌ ಸಂಘಟನೆಯು ಸ್ಥಾಪಿಸಿಲ್ಲ ಅಥವಾ ಪ್ರಮಾಣೀಕರಿಸಿಲ್ಲ. ಆದಾಗ್ಯೂ, ಹಲವಾರು ರಾಷ್ಟ್ರೀಯ ಸಂಘಟನೆಗಳು ದಾಖಲೆಯ ವರ್ಗಗಳನ್ನು ನೆಲೆಗೊಳಿಸಿವೆ ಮತ್ತು ಒಂದು ರೆಕ್ಕೆದಿರಿಸು ರಚನೆಯು ಪರಿಪೂರ್ಣವಾಗಿದೆಯೇ ಅಥವಾ ಇಲ್ಲವೇ ಎಂಬುದನ್ನು ತೀರ್ಮಾನಿಸುವುದಕ್ಕಾಗಿ ಮಾನದಂಡಗಳನ್ನು ಸ್ಥಾಪಿಸಿವೆ ಅಥವಾ ಪ್ರಮಾಣೀಕರಿಸಿವೆ.
ಒಂದು ರಾಷ್ಟ್ರೀಯ ದಾಖಲೆಗೆ ಸಂಬಂಧಿಸಿದ ಮಾನದಂಡಗಳನ್ನು ಈಡೇರಿಸುವ ರೀತಿಯಲ್ಲಿ ಅಧಿಕೃತವಾಗಿ ಮಾನ್ಯತೆ ಪಡೆದ ಅತಿದೊಡ್ಡ ರೆಕ್ಕೆದಿರಿಸು ರಚನೆಯು ಒಂದು ಬಾಣಮುಖಿ ರಚನೆಯಲ್ಲಿನ ೬೮ ಜಿಗಿತಗಾರರನ್ನು ಒಳಗೊಂಡಿತ್ತು ಮತ್ತು ಇದು ೨೦೦೯ರ ನವೆಂಬರ್‌ ೧೨ರಂದು ಕ್ಯಾಲಿಫೋರ್ನಿಯಾದ ಲೇಕ್‌ ಎಲ್ಸಿನೋರ್‌ ಎಂಬಲ್ಲಿ ಒಂದು US ರಾಷ್ಟ್ರೀಯ ದಾಖಲೆಯನ್ನು ಸ್ಥಾಪಿಸಿತು.
ಒಂದು B-೨ ರಚನೆಯು ಅತಿದೊಡ್ಡ ಅನಧಿಕೃತ ದಾಖಲೆ ಎನಿಸಿಕೊಂಡಿದ್ದು, ಇದು ೨೦೦೮ರ ನವೆಂಬರ್‌ನಲ್ಲಿ ಕ್ಯಾಲಿಫೋರ್ನಿಯಾದ ಲೇಕ್‌ ಎಲ್ಸಿನೋರ್‌ನಲ್ಲಿ ನಡೆದ ಜಿಗಿತದಲ್ಲಿನ ೭೧ ಜಿಗಿತಗಾರರನ್ನು ಒಳಗೊಂಡಿತ್ತು.
ಬಾಹ್ಯ ಕೊಂಡಿಗಳು‌‌
ವರ್ಗ:ಧುಮುಕುಕೊಡೆಯ ಜಿಗಿತ ವರ್ಗ:ವಾಯುಬಲ ಶಾಸ್ತ್ರ ವರ್ಗ:ಕ್ರೀಡೆ
ಸಿಕ್ಕಿಂ
Namgyal ಮನೆತನವು 17ನೇ ಶತಮಾನದಲ್ಲಿ ಸಿಕ್ಕಿಂ ನಲ್ಲಿ ಆಡಳಿತ ನಡೆಸುತ್ತಿತ್ತು. ಈ ಮನೆತನದ ರಾಜರು ಬೌದ್ಧ ಸನ್ಯಾಸಿ ರಾಜರಾಗಿದ್ದರು, ಇವರನ್ನು chogyal ಗಳೆಂದು ಕರೆಯಲಾಗುತ್ತಿತ್ತು.೧೮೯೦ ರಲ್ಲಿ ಸಿಕ್ಕಿಂ ಬ್ರಿಟಿಷ್ ಇಂಡಿಯಾದ ಆಡಳಿತಕ್ಕೊಳಪಟ್ಟಿತ್ತು. 1973 ರಲ್ಲಿ chogyal ಅರಮನೆಯಲ್ಲಿ ನಡೆದ ದಂಗೆಯ ನಂತರ, ಭಾರತ ಸರ್ಕಾರವು ಸೇನಾ ಕಾರ್ಯಾಚರಣೆ ನಡೆಸಿ ಗ್ಯಾಂಗ್ಟಕ್ ಅನ್ನೋ ವಶಪಡಿಸಿಕೊಂಡಿತು. ತದನಂತರ ಸಿಕ್ಕಿಂ ಭಾರತದ 22ನೆ ರಾಜ್ಯವಾಗಿ ಸೇರ್ಪಡೆಗೊಂಡಿತ್ತು.
ಸಿಕ್ಕಿಂ ಒಂದು ವಿಶಿಷ್ಟ ಮತ್ತು ಬಹುಸಂಸ್ಕೃತಿಯ ರಾಜ್ಯ, ಇಲ್ಲಿ ಇಂಗ್ಲೀಷ್,ನೇಪಾಳಿ, ಸಿಕ್ಕಿಂಮಿಸ್ಸ,ಲೇಪಚ್ಚ ಭಾಷೆಗಳನ್ನು ಅಧಿಕೃತವಾಗಿಯೂ, ಮತ್ತು ಆಡಳಿತದ ಅನುಕೂಲಕ್ಕಾಗಿ ಲಿಂಬು,ಮಗರ್, ರಾಯ್, ತಮಂಗ್ ಮುಂತಾದ ಭಾಷೆಗಳನ್ನು ಬಳಸುತ್ತಾರೆ. ಇಂಗ್ಲಿಷ್ ಶಾಲೆಗಳಲ್ಲಿ ಮತ್ತು ಸರ್ಕಾರಿ ಕಡತಗಳಲ್ಲಿ ಬಳಸುವ ಭಾಷೆಯಾಗಿದೆ.
ಸಿಕ್ಕಿಂನ ಆರ್ಥಿಕತೆಗೆ ಸಂಪೂರ್ಣವಾಗಿ ಕೃಷಿ ಮತ್ತು ಪ್ರವಾಸೋದ್ಯಮದ ಮೇಲೆ ಅವಲಂಬಿತವಾಗಿದೆ.
ಸಿಕ್ಕಿಂನಲ್ಲಿ ಭಾರತದಲ್ಲಿ ಹೆಚ್ಚು ಸಾಂಬಾರ್ ಪದಾರ್ಥವಾದ ಚಕ್ಕೆಯನ್ನು ಬೆಳೆಯಲಾಗುತ್ತದೆ, ಮತ್ತು ಇದು ವಿಶ್ವದಲ್ಲೇ ಎರಡನೇ ಸ್ಥಾನದಲ್ಲಿದೆ.
ಲೆಪಚ್ಚಗಳನ್ನು ಸಿಕ್ಕಿಂನ ಮೂಲನಿವಾಸಿಗಳು ಎಂದು ತಿಳಿಯಲಾಗಿದೆ, ಆದರೆ ಲಿಂಬುಸ್ ಮತ್ತು ಮಗರ್ ಗಳು ಕೂಡ ಸಿಕ್ಕಿಂನ ಪೂರ್ವ ಮತ್ತು ದಕ್ಷಿಣ ಜಿಲ್ಲೆಗಳ ಕೆಲವು ಪ್ರದೇಶಗಳಲ್ಲಿ ಲೆಪಚ್ಚಗಳ ಮೊದಲೇ ವಾಸಿಸುತ್ತಿದ್ದಾರೆ ಎಂಬ ಮಾಹಿತಿ ಸಿಗುತ್ತದೆ. ಎಂಟನೇ ಶತಮಾನದಲ್ಲಿ ಬೌದ್ಧ ಸನ್ಯಾಸಿಯಾದ ಪದ್ಮಸಂಭವ ಎಂಬುವವರು ಸಿಕ್ಕಿಂನಲ್ಲಿ ಬೌದ್ಧ ಧರ್ಮವನ್ನು ಹರಡಲು ಪ್ರಮುಖ ಕಾರಣಕರ್ತರಾಗಿದ್ದಾರೆ, ಇವರನ್ನು ಗುರು ರಿನ್ಪೋಚೆ ಎಂದು ಕೂಡ ಸಂಬೋಧಿಸುತ್ತಾರೆ.
ಧರ್ಮಗಳು
ಹಿಂದೂ ಧರ್ಮವು ಒಂದನೆಯ ಸ್ಥಾನದಲ್ಲಿದ್ದರೆ,ಬೌದ್ಧದರ್ಮವು ಎರಡನೆಯ ಸ್ಥಾನದಲ್ಲಿದೆ.
ಉಲ್ಲೇಖಗಳು
ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಶಂಪಾ ದೈತೋಟ
ಜೀವನ
ಶಂಪಾ ದೈತೋಟ(೧೯೩೧-೨೦೦೨) ಅವರ ಪೂ‍ರ್ಣ ಹೆಸರು ಶಂಕರನಾರಾಯಣ ಭಟ್ಟ ಪಾಣಾಜೆ ದೈತೋಟ. ಶಂಪಾ ದೈತೋಟ ಎಂಬ ಹೆಸರನ್ನು ಕೇಳದವರು ದ.ಕ.ಜಿಲ್ಲೆಯಲ್ಲೂ ಇರಲಾರರು.ಎಂದರೆ ತಪ್ಪಾಗಲಾರದು.ಇವರು ಖ್ಯಾತ ಹಿರಿಯ ಪರಿಸರವಾದಿ ,ಇವರು ಹಲವು ಹೋರಾಟಗಳ ರೂವಾರಿ. ಶಂಪಾರವರು ಪುತ್ತೂರು ತಾಲೂಕಿನ ಪಾಣಾಜೆಯಲ್ಲಿ ಜನಿಸಿದ್ದರು.ಶಂಪಾ ದೈತೋಟ ಎಂದೇ ಖ್ಯಾತರಾದ ಇವರು ಆ‍ಯುರ್ವೇದ ಪಂಡಿತ, ಪಣಾಜೆ ಪಂಡಿತರೆಂದೇ ಪ್ರಸಿದ್ದರಾದ ಶಂಕರನಾರಾಯಣ ಭಟ್ಟರ ಪುತ್ರ, ಕಾಸರಗೋಡು, ಬಂಟ್ವಾಳ, ಪೆರ್ಲಗಳಲ್ಲಿ ಕನ್ನಡ, ಸಂಸ್ಕೃತ ಅಧ್ಯಯನ ನಡೆಸಿದ ಅವರು ಸಹಕಾರಿ ಶಿಕ್ಷಣದಲ್ಲಿ ಡಿಪ್ಲೋಮಾ ಪಡೆದು ಪಾಣಾಜೆ ಸಹಕಾರಿ ಬ್ಯಾಂಕ್ ಕಾರ್ಯದರ್ಶಿಯಾಗಿ ಕೆಲಸಕ್ಕೆ ಸೇರಿದರು.
ಆಸಕ್ತಿ-ಹವ್ಯಾಸ
ಶಂಪಾದೈತೋಟರವರು ಅಲ್ಲಿಂದಲೇ ಸಾಹಿತ್ಯ ಪತ್ರಿಕೋದ್ಯಮ, ಪರಿಸರಗಳ ಆಸಕ್ತಿ, ನಂಟು, ಸಾಹಿತ್ಯ ಪತ್ರಿಕೆ, ಪ್ರವಾಸ, ಛಾಯಾಗ್ರಹಣ, ಮೂಲಿಕಾಚಿಕಿತ್ಸೆ ಜೊತೆಗೆ ನಿಸರ್ಗದ ನಂಟನ್ನು ಬೆಳೆಸಿಕೊಂಡರು. ವಿಚಾರವಾಣಿ, ನಿಸರ್ಗಲೋಕ ಪತ್ರಿಕೆಗಳನ್ನು ಪ್ರಕಾಶಿಸಿ, ಸಂಪಾದಿಸಿದರು. ಪಾಣಾಜೆ ಆಯುರ್ವೇದ ಪ್ರಕಾಶನನ್ನು ರೂಪಿಸಿದರು. ರಾಷ್ಟ್ರಮತದಿಂದ ಹಿಡಿದು ಅಡಿಕೆ ಪತ್ರಿಕೆ ತನಕ ನೂರಾರು ಪತ್ರಿಕೆಗಳಲ್ಲಿ ಲೇಖನ, ಕತೆ, ಕವನ, ಅಣಕು, ಚುಟುಕು, ವೈಚಾರಿಕ ಬರಹ ಬರೆದವರು, ಅಲ್ಲದೆ ಆಕಾಶವಾಣಿಗೆ ಭಾಷಣ, ಸಂದರ್ಶನ, ರೂಪಕವನ್ನು ಸಂಯೋಜಿಸಿದವರು. ಕೃಷಿ, ತೋಟಗಾರಿಕೆ, ಅರಣ್ಯಗಾರಿಕೆ, ಮೂಲಿಕಾ ಪಾಲನೆ ಹೀಗೆ ವಿವಿಧ ಕೃಷಿ ಪ್ರಯೋಗಗಳಲ್ಲಿ ಇವರಿಗೆ ತುಂಬ ಅಸಕ್ತಿ. ಮನೆತನದ ಮೂಲಿಕಾ ಜ್ಞಾನ, ಗಿಡಮೂಲಿಕೆಗಳ ಔಷಧೀಯ ಗುಣಗಳ ಗ್ರಹಿಕೆ, ಬಳಕೆ ಮತ್ತು ಪ್ರಸಾರ ಶಂಪಾರ ಪ್ರಿಯ ಪ್ರವೃತ್ತಿಯಾಗಿತ್ತು.
ಹಲವು ಹೋರಾಟಗಳ ರೂವಾರಿಯಾದ ಶಂಪಾರವರು ಕೊಜೆಂಟ್ರಿಕ್ಸ್, ಪೈಪ್ ಲೈನ್ ಹೋರಾಟ, ಹಕ್ಕೊತ್ತಾಯ, ನೇತ್ರಾವತಿ ನದಿ ತಿರುಗಿಸುವ ವಿಚಾರ, ಕುದುರೆ ಮುಖ ಗಣಿಗಾರಿಕೆ- ಹೀಗೆ ಒಂದಲ್ಲ ಒಂದು ಪರಿಸರ ಸಂಬಂಧಿ ವಿಚಾರಗಳಲ್ಲಿ ಸರಕಾರ,ಸಚಿವರು, ಅಧಿಕಾರಿಗಲ ಜತೆ ನೇರ ಹೋರಾಟ ನಡೆಸುತ್ತಿದ್ದರು. ಶಂಪಾ ಪ್ರಾಮಾಣಿಕ ಪರಿಸರ ಪ್ರೇಮಿ. ದಕ್ಷಿಣ ಕನ್ನಡ ಪರಿಸರಾಸಕ್ತ ಒಕ್ಕೂಟದ ಅಧ್ಯಕ್ಷರೂ ಆಗಿದ್ದರು. ಜೀವನದಲ್ಲಿ ನೈಜತೆಯನ್ನು ಇಷ್ಡಪಡುತ್ತಿದ್ದ, ಜವಾಬ್ದಾರಿಯನ್ನು ನೆನಪಿಸಿಕೊಂಡು ಮುನ್ನುಗ್ಗುತ್ತಿದ್ದ ಶಂಪಾ, ವೈಚಾರಿಕ ನೆಲೆಯಲ್ಲಿ ಯಾರದ್ದೇ ವೈಯಕ್ತಿಕ ವಿಚಾರಗಳನ್ನು ಕೆದಕಿದವರಲ್ಲ, ಕೀಳಾಗಿ ಕಂಡವರಲ್ಲ. ದಕ್ಷಿಣಕನ್ನಡ ಜಿಲ್ಲೆಯ ಗುರುವಾಯನಕೆರೆಯ ನಾಗರಿಕ ಸೇವಾ ಟ್ರಸ್ಟ್ ನಲ್ಲಿ ಶಂಪಾ ಸಕ್ರಿಯವಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಟ್ರಸ್ಟ್ ನ ವಿವಿಧ ಚಟುವಟಿಗಳ ಸ್ಪೂರ್ತಿಯ ಬಿಂದು ಅವರಾಗಿದ್ದರು. ವೃತ್ತಿ ಬದುಕಿನೊಂದಿಗೆ ಅನೇಕ ಪ್ರವೃತ್ತಿಗಳನ್ನೊಳಗೊಂಡ ಬದುಕು ಇವರದಾಗಿತ್ತು. ಯಕ್ಷಗಾನ, ನಾಟಕ, ನೃತ್ಯ, ಕ್ರಿಕೆಟ್ ಹೀಗ ಅನೇಕ ರೀತಿಯ ಪ್ರವೃತ್ತಿಯು ಇವರ ಹವ್ಯಾಸವಾಗಿತ್ತು.
ಪ್ರತಿಕಯಲ್ಲಾಗುತ್ತಿದ್ದ ತಪ್ಪನ್ನು ಇವರೆಂದೂ ಸಹಿಸುತ್ತಿರಲಿಲ್ಲ. ಸಮಯ ಪಾಲನೆ ಮತ್ತು ಶಿಸ್ತಿಗೆ ಶಂಪಾ ಹೆಸರುವಾಸಿಯಾಗಿದ್ದರು. ತಮಗೆ ಬಂದ ಆಮಂತ್ರಣ ಪತ್ರಗಳಿಗೆಲ್ಲಾ ಸಕಾಲದಲ್ಲಿ ಸ್ಪಂದಿಸುತ್ತಿದ್ದರು. ತಾನು ತೊಂದರೆ ಅನುಭವಿಸಿದರೂ ಇತರರಿಗೆ ತೊಂದರೆಯಾಗದಂತೆ ನೋಡಿಕೊಳ್ಳುತ್ತಿದ್ದರು. ಸರಕಾರಿ ಕಾರ್ಯಕ್ರಮಗಳ, ಯೋಜನೆಗಳ ಅಂಕಿಅಂಶಗಳು ಶಂಪಾರಿಗೆ ಕಂಠಸ್ಥ. 'ಕರಾವಳಿ ಕರ್ನಾಟಕ' ಬೇರೆಯೇ ರಾಜ್ಯವಾಗಬೇಕು. ಇದರಿಂದ ಪರಿಸರಕ್ಕೂ, ಅಭಿವೃದ್ಧಿಗೂ ಒಳ್ಳೆಯದು. ಪರಸ್ಪರ ಕಚ್ಚಾಡುವ ಪ್ರಮೇಯವಿಲ್ಲ ಎಂಬುದನ್ನು ಸವಿವರವಾಗಿ ಹೇಳುತ್ತಿದ್ದರು.
ಹೋರಾಟದ ಹಾದಿ
೧೯೮೨-೮೬ ರಲ್ಲಿ ಧರ್ಮಸ್ಥಳ ಬಳಿ ಪಟ್ರಮೆಯಲ್ಲಿ ಕ್ಯಾಸನೂರು ಕಾಡಿನ ಕಾಯಿಲೆ(ಮಂಗನ ಕಾಯಿಲೆ)ತಾಂಡವವಾಡಿದಾಗ ಶಂಪಾ ಪರಿಸರ ಬೆಳವಣಿಗೆಗೆ ಧುಮುಕಿದರು. ಕಾಯಿಲೆಯ ನಿವಾರಣೆ, ಚಿಕಿತ್ಸೆ, ಪುನರ್ವಸತಿ, ಸಂತ್ರಸ್ತರಿಗೆ ಪರಿಹಾರ ವ್ಯವಸ್ಥೆಯಲ್ಲಿ ಶಂಪಾರದ್ದು ಹಗಲಿರುಳಿನ ದುಡಿತ. ಕಾಯಿಲೆಯ ತೀವ್ರತೆಯ ಬಗ್ಗೆ ಪ್ರಚಾರಾಂದೋಳನ ಕೈಗೊಂಡು ಪತ್ರಿಕೆಗಳಲ್ಲಿ ಲೇಖನಗಳನ್ನು ಪ್ರಕಟಿಸಿ ದೊಡ್ಡ ಕ್ರಾಂತಿಯನ್ನೇ ಮಾಡಿದರು. ಮಂಗನಕಾಯಿಲೆ ಕುರಿತು ರೂಪಿಸಿದ ಹೋರಾಟ ರಾಷ್ಟ್ರವ್ಯಾಪಿ ಸುದ್ದಿಯಾಯಿತು.ಮುಂದೆ ರಾಜ್ಯದ ಎಲ್ಲಾ ಪರಿಸರ ಚಳವಳಿಗಳಲ್ಲಿ ಅವರು ಗರಿಷ್ಠ ಪಾತ್ರ ವಹಿಸಿದರು. ಹಕ್ಕೊತ್ತಾಯ ಎಂಬ ಪದದ ಜನಕರಾಗಿ ಅವರು ಪರಿಸರ ಚಳುವಳಿಗೆ ತಾದಾತ್ಮ್ಯ ತಂದರು. ೧೯೫೬ರಲ್ಲಿ ಗಡಿನಾಡು ಕಾಸರಗೋಡನ್ನು ಕರ್ನಾಟಕಕ್ಕೆ ಸೇರಿಸಬೇಕು ಎಂಬ ಚಳುವಳಿಯಲ್ಲಿ ಭಾಗವಹಿಸಿ ಜೈಲುವಾಸ ಅನುಭವಿಸಿದರು. ೧೯೮೭ರಲ್ಲಿ 'ಪಶ್ಚಿಮ ಘಟ್ಟ ಉಳಿಸಿ' ಹೋರಾಟ ನಡೆಸಿದರು.
ಸಾಹಿತ್ಯ-ಕೃತಿ
ಶಂಪಾರವರು ಅನೇಕ ಕವನ ಸಂಕಲನಗಳನ್ನು ರಚಿಸಿದ್ದಾರೆ. ೧೯೬೩ರಲ್ಲಿ 'ಅಭಾವ ಗೀತೆ' ಕವನವನ್ನು ರಚಿಸಿದರು. ತ್ರಿಕಟು, ಪರಿಸರ ಗೀತೆ, ಜನಪ್ರಿಯ ಸಾಹಿತ್ಯ, ರಬ್ಬರ್ ಕೃಷಿ, ಪರಿಸರ ಗೀತೆ, ಅಜ್ಜಿಮದ್ದು, ಅರೋಗ್ಯ ಸಾಧನ, ಮಧು ದೀಪಿಕಾ, ತುಳು ವೈದ್ಯ ರತ್ನಮಾಲೆ ಮುಂತಾದ ಕೃತಿಗಳನ್ನು ಬರೆದಿದ್ದಾರೆ.
ಪ್ರಶಸ್ತಿಗಳು
ಶಂಪಾ ಯಾವುದೇ ರಾಜಕೀಯ ಪಕ್ಷದ ಸದಸ್ಯರಾಗಿರಲಿಲ್ಲ. ಜೀವನದ ಕೊನೆಯ ಕೆಲವು ತಿಂಗಳುಗಳಲ್ಲಿ ಶಂಪಾರ ಆಲೋಚನೆ, ವಿಚಾರಗಳು ವಿಕ್ಷಪ್ತವಾಗಿರುತ್ತಿದ್ದವು. ಆಲೋಚನೆಯಲ್ಲಿ ಆಧ್ಯಾತ್ಮದ ನಂಟಿತ್ತು. ಶಂಪಾ ದೈತೋಟ ಎಂದೇ ಖ್ಯಾತರಾಗಿದ್ದ ಹಿರಿಯ ಪರಿಸರವಾದಿ, ಸಾಮಾಜಿಕ ಚಳುವಳಿಯ ಮುಂದಾಳು, ಚಿಂತಕ, ಲೇಖಕ, ಪತ್ರಕರ್ತ ಹಾಗೂ ಸಾಹಿತಿ ಶಂಕರನಾರಾಯಣ ಭಟ್ಟ ಪಾನಾಜೆಯವರು ೭೧ನೆಯ ವಯಸ್ಸಿನಲ್ಲಿ ೨೭ ಸಪ್ಟೆಂಬರ್ ೨೦೦೨ರ ಶುಕ್ರವಾರ ರಾತ್ರಿ ಪಾನಾಜೆ ಗ್ರಾಮದ ದೈತೋಟದ ತಮ್ಮ ಮನೆಯಲ್ಲಿ ಹೃದಯಾಘಾತದಿಂದ ನಿಧನರಾದರು.
ಉಲ್ಲೇಖ
ವರ್ಗ:ಪತ್ರಕರ್ತರು
ಯಾರೇ ನೀನು ಚೆಲುವೆ
ಯಾರೇ ನೀನು ಚೆಲುವೆ ಚಿತ್ರವು ೧೯೯೮ರಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಡಿ.ರಾಜೇಂದ್ರಬಾಬುರವರು ನಿರ್ದೇಶಿಸಿದ್ದಾರೆ. ರಾಕ್ ಲೈನ್ ವೆಂಕಟೇಶ್‌ರವರು ಈ ಚಿತ್ರ ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ಖುಷ್ವಂತ್ ಸಿಂಗ್
thumb|right|250px|'ಖುಷ್ವಂತ್ ಸಿಂಗ್' ಖುಷ್ವಂತ್ ಸಿಂಗ್ (ಪಂಜಾಬಿ:ਖ਼ੁਸ਼ਵੰਤ ਸਿੰਘ ಜನನ:ಫೆಬ್ರವರಿ ೨,೧೯೧೫) ಸ್ವತಂತ್ರ ಭಾರತದ ಅಗ್ರಗಣ್ಯ ಸಾಹಿತಿ ಹಾಗೂ ಪತ್ರಕರ್ತರಾಗಿದ್ದಾರೆ. ಪಂಜಾಬ್ನ ಹದಲಿ ಗ್ರಾಮ(ಈಗ ಪಾಕಿಸ್ತಾನದಲ್ಲಿದೆ)ದಲ್ಲಿ ಜನಿಸಿದ 'ಖುಷ್ವಂತ್ ಸಿಂಗ್', ಭಾರತದ ಬಹುತೇಕ ಪ್ರಮುಖ ಪತ್ರಿಕೆಗಳಲ್ಲಿ ಕೆಲಸ ಮಾಡಿದವರಾಗಿದ್ದಾರೆ. ಸತ್ಯ, ಸಾಮಾಜಿಕ ಕಳಕಳಿ, ಮೊನಚಾದ ಹಾಸ್ಯ, ಜೀವನಪ್ರೀತಿ ಮತ್ತು ಕಾಮ-ಇವೇ ಮುಂತಾದ ರೂಪಗಳನ್ನು ಅವರ ಬಹುತೇಕ ಬರಹಗಳಲ್ಲಿ ಕಾಣಬಹುದಾಗಿದೆ. ಇದಲ್ಲದೆ, ಭಾರತದ ಜನಪ್ರಿಯ ಹಾಗೂ, ಅತಿ ಹೆಚ್ಚು ಪ್ರಸಾರದ 'ಟೈಮ್ಸ್ ಆಫ್ ಇಂಡಿಯ' ಪತ್ರಿಕೆಯ ವಾರ ಪತ್ರಿಕೆ, 'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ವಾರಪತ್ರಿಕೆಯ ಪ್ರಧಾನ ಸಂಪಾದಕರಾಗಿ ಕೆಲಸಮಾಡಿದ್ದಾರೆ. ಪದ್ಮವಿಭೂಷಣ ಗೌರವವೂ ಸಹ ದೊರೆತಿದೆ.
ನಿಧನ
೨೦೧೪ ರ, ಮಾರ್ಚ್, ೨೦ ರ ಮದ್ಯಾನ್ಹ, ೯೯ ವರ್ಷ ಪ್ರಾಯದ ಖುಷ್ವಂತ್ ಸಿಂಗ್, ನಿಧನರಾದರು. ಮೃತರು, ಓರ್ವ ಪುತ್ರ, ರಾಹುಲ್, ಮತ್ತು ಪುತ್ರಿ, ಮಾಲಾರನ್ನು ಅಗಲಿ ಹೋಗಿದ್ದಾರೆ. ಅವರ ಅಂತ್ಯ ಸಂಸ್ಕಾರ, ೨೦ ರ ಸಂಜೆ, ದಯಾನಂದ ಮುಕ್ತಿಧಾಮ ಚಿತಾಗಾರದಲ್ಲಿ ನಡೆಯಿತು.
ಉಲ್ಲೇಖಗಳು
<References >/
ವರ್ಗ:೧೯೧೫ ಜನನ ವರ್ಗ:ಭಾರತೀಯ ಆಂಗ್ಲ ಭಾಷೆಯ ಲೇಖಕರು ವರ್ಗ:ಭಾರತದ ಪ್ರಮುಖ ಸಾಹಿತಿಗಳು ವರ್ಗ:ಪತ್ರಕರ್ತರು ವರ್ಗ:ಭಾರತೀಯ ಉಪನ್ಯಾಸಕರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತೀಯ ಸಿಖರು
ಚದುರಂಗ (ಆಟ)
right|250px|thumb|ಚೆಸ್ ಕಾಯಿಗಳು
ಪರಿಚಯ
ಚದುರಂಗ ಅದೃಷ್ಟವನ್ನು ಅವಲಂಬಿಸಿದ ಆಟವಲ್ಲ. ಶುದ್ಧವಾಗಿ ಆಟಗಾರರ ಆಲೋಚನೆ, ಯೋಜನಾ ಸಾಮರ್ಥ್ಯ ಮತ್ತು ಮುಂದಾಲೋಚನೆಗಳನ್ನು ಅವಲಂಬಿಸಿದ ಆಟ. ಹಾಗಿದ್ದೂ, ಈ ಆಟ ಎಷ್ಟು ಕ್ಲಿಷ್ಟವಾಗಿರಬಲ್ಲುದೆಂದರೆ ಒಂದು ಪಂದ್ಯದಲ್ಲಿ ಸಾಧ್ಯವಿರಬಹುದಾದ ಒಟ್ಟು ನಡೆಗಳ ಸಂಖ್ಯೆ ವಿಶ್ವದಲ್ಲಿರುವ ಎಲ್ಲ ಪರಮಾಣುಗಳ ಸಂಖ್ಯೆಗಿಂತಲೂ ಹೆಚ್ಚು ಎಂದು ಲೆಕ್ಕ ಹಾಕಲಾಗಿದೆ!
ಚದುರಂಗ, ಪ್ರಪಂಚದ ಅತ್ಯಂತ ಜನಪ್ರಿಯ ಆಟಗಳಲ್ಲಿಯೂ ಒಂದು. ಕೆಲವರ ವರ್ಣನೆಯಂತೆ, ಇದು ಕೇವಲ ಆಟವಾಗಿರದೆ ಇದೊಂದು "ಕಲೆ," "ವಿಜ್ಞಾನ," "ವರ್ಚುಯಲ್ ಯುದ್ಧಕಲೆ," ಮತ್ತು ಮಾನಸಿಕ ವ್ಯಾಯಾಮ ಎಂದು ವರ್ಣಿಸಿದವರೂ ಉಂಟು. ಮನರಂಜನೆಗಾಗಿ ಹಾಗೂ ಸ್ಪರ್ಧಾತ್ಮಕವಾಗಿ ಪ್ರಪಂಚದಾದ್ಯಂತ ಈ ಆಟವನ್ನು ಆಡಲಾಗುತ್ತದೆ. ಅಂತರಜಾಲ ತಾಣಗಳ ಮೂಲಕ, ಈಮೇಲ್ ಮೂಲಕ ಸಹ ಇದನ್ನು ಬಹಳಷ್ಟು ಆಡಲಾಗುತ್ತದೆ. ಚದುರಂಗ ಆಟಕ್ಕೆ ಸಂಬಂಧಪಟ್ಟ ಇತರ ಆಟಗಳೂ ಪ್ರಪಂಚದ ವಿವಿಧೆಡೆಗಳಲ್ಲಿ ಜನಪ್ರಿಯ - ಚೀನಾದ್ ಶಿಯಾಂಗ್-ಕಿ, ಜಪಾನ್ ನ್ ಶೋಗಿ ಮೊದಲಾದವು ಈ ಗುಂಪಿಗೆ ಸೇರುತ್ತವೆ.
ಚರಿತ್ರೆ
ಚದುರಂಗ ಉಗಮಗೊಂಡದ್ದು ಎಲ್ಲಿ ಎಂಬುದರ ಬಗ್ಗೆ ಅನೇಕ ಊಹಾಪೋಹಗಳು ಇವೆ - ಗ್ರೀಸ್, ಭಾರತ, ಈಜಿಪ್ಟ್ ಮೊದಲಾದ ದೇಶಗಳಲ್ಲಿ ಉಗಮಗೊಂಡಿತು ಎಂದು ವಿವಿಧ ಚರಿತ್ರಕಾರರ ಅಭಿಪ್ರಾಯ. ಆದರೆ ಸಾಮಾನ್ಯವಾಗಿ ಒಪ್ಪಲ್ಪಟ್ಟಿರುವ ಸಿದ್ಧಾಂತದಂತೆ ಇಂದಿನ ಚದುರಂಗ ಆಟದ ಪೂರ್ವರೂಪದ ಉಗಮ ಸುಮಾರು ಕ್ರಿ.ಶ. ಆರನೇ ಶತಮಾನದ ಭಾರತದಲ್ಲಿ ಆಯಿತು. ಭಾರತದಿಂದ ೧೦ ನೇ ಶತಮಾನದ ನಂತರ ಮಧ್ಯಪೂರ್ವ ದೇಶಗಳ ಮೂಲಕ ಸ್ಪೇನ್ ಮತ್ತು ಇತರ ಯೂರೋಪಿಯನ್ ದೇಶಗಳತ್ತ ಹರಡಿತು ಎಂದು ಹೇಳಲಾಗುತ್ತದೆ.
ಆಧುನಿಕ ಚದುರಂಗ
thumbnail|right|250px|ಟೂರ್ನಮೆಂಟ್ ಚೆಸ್ ಸೆಟ್
೧೫ ನೆಯ ಶತಮಾನದಿಂದ ಇತ್ತೀಚೆಗೆ ಚದುರಂಗದ ನಿಯಮಗಳು ಸಾಕಷ್ಟು ಬದಲಾಗಿವೆ. ವಿವಿಧ ಕಾಯಿಗಳು ಚಲಿಸುವ ರೀತಿಯೂ ಸಹ ಸ್ವಲ್ಪ ಬದಲಾಗಿದೆ. ಮೊದಲು ಒಂಟೆ ತನ್ನ ನಾಲ್ಕು ಮೂಲೆಗಳ ದಿಕ್ಕಿನಲ್ಲಿ ಎರಡು ಚೌಕಗಳಷ್ಟು ಮಾತ್ರ ಚಲಿಸಬಹುದಾಗಿತ್ತು. ರಾಣಿ ಇದೇ ದಿಕ್ಕುಗಳಲ್ಲಿ ಒಂದೇ ಚೌಕ ಚಲಿಸುತ್ತಿತ್ತು. ೧೫ ನೆಯ ಶತಮಾನದ ಕೊನೆಗೆ ಇಟಲಿ ದೇಶದಿಂದ ಹೊಸ ನಿಯಮಗಳ ಪಾಲನೆ ಶುರುವಾಯಿತು. ಪದಾತಿಗಳು ತಮ್ಮ ಮೊದಲ ನಡೆಯಲ್ಲಿ ಒಂದು ಅಥವಾ ಎರಡು ಚೌಕಗಳನ್ನು ಕ್ರಮಿಸುವ ಸಾಮರ್ಥ್ಯ ಪಡೆದವು. ರಾಣಿ ಅತ್ಯಂತ ಹೆಚ್ಚು ಸಾಮರ್ಥ್ಯವುಳ್ಳ ಕಾಯಿಯಾಯಿತು. ಆನ್ ಪಾಸಾನ್, ಕ್ಯಾಸಲಿಂಗ್ ಮೊದಲಾದ ವಿಶಿಷ್ಟ ನಿಯಮಗಳು ಸಹ ಬೆಳಕಿಗೆ ಬಂದವು.
ಚೆಸ್ ಕಾಯಿಗಳ ಆಕಾರ ಸಹ ಸಾಕಷ್ಟು ಬದಲಾವಣೆಗಳನ್ನು ಕಂಡಿದೆ. ಈಗ ಸರ್ವೇಸಾಮಾನ್ಯವಾಗಿ ಉಪಯೋಗಿಸಲಾಗುವ ವಿನ್ಯಾಸವನ್ನು ಮೊದಲಿಗೆ ೧೮೪೯ ರಲ್ಲಿ ನಥಾನಿಯಲ್ ಕುಕ್ ಪ್ರಾರಂಭಿಸಿದ್ದು. ಆಗಿನ ಪ್ರಸಿದ್ಧ ಆಟಗಾರರಾದ ಹೊವರ್ಡ್ ಸ್ಟಾಂಟನ್ ಇದನ್ನು ಪ್ರಸಿದ್ಧಗೊಳಿಸಿದ್ದರಿಂದ ಈ ವಿನ್ಯಾಸಕ್ಕೆ "ಸ್ಟಾಂಟನ್ ವಿನ್ಯಾಸ" ಎಂದೇ ಕರೆಯಲಾಗುತ್ತದೆ. ಚೆಸ್ ಪಂದ್ಯಾವಳಿಗಳಲ್ಲಿ ಉಪಯೋಗಿಸಲ್ಪಡುವ ರೀತಿಯ ಚೆಸ್ ಮಣೆ, ಕಾಯಿಗಳು ಮತ್ತು ಗಡಿಯಾರವನ್ನು ಚಿತ್ರದಲ್ಲಿ ಕಾಣಬಹುದು. ಅಂತಾರಾಷ್ಟ್ರೀಯವಾಗಿ ಈ ಆಟದ ಅಧಿಕೃತ ಉಸ್ತುವಾರಿ ನಡೆಸುವ ಸಂಸ್ಥೆ ಫಿಡೆ (FIDE). ವಿವಿಧ ದೇಶಗಳಲ್ಲಿ ಸಹ ಅನೇಕ ರಾಷ್ಟ್ರೀಯ ಸಂಸ್ಥೆಗಳು ಅಸ್ತಿತ್ವದಲ್ಲಿವೆ.
ಕಂಪ್ಯೂಟರ್ ಚೆಸ್
ಇತ್ತೀಚೆಗೆ ಅತ್ಯಂತ ಸಮರ್ಥವಾಗಿ ಚದುರಂಗವನ್ನು ಆಡಬಲ್ಲ ಕಂಪ್ಯೂಟರ್ ತಂತ್ರಾಂಶಗಳನ್ನು ತಯಾರಿಸಲಾಗಿದೆ. ೮೦ ರ ದಶಕದವರೆಗೂ ಕೇವಲ ಕುತೂಹಲವೆಂದು ಪರಿಗಣಿಸಲಾಗಿದ್ದ ಇಂಥ ತಂತ್ರಾಂಶಗಳು, ಇತ್ತೀಚೆಗೆ ಪ್ರಸಿದ್ಧ ಚೆಸ್ ಆಟಗಾರರನ್ನು ಪಂದ್ಯಾವಳಿಗಳಲ್ಲಿ ಸೋಲಿಸುವಷ್ಟು ಸಾಮರ್ಥ್ಯವನ್ನು ಪಡೆದಿವೆ. ಎಲ್ಲ ಗಣಕಯಂತ್ರಗಳ ಮೇಲೂ ಕೆಲಸ ಮಾಡುವ ಕೆಲವು ಪ್ರಸಿದ್ಧ ತಂತ್ರಾಂಶಗಳೆಂದರೆ ಚೆಸ್ ಮಾಸ್ಟರ್, ಫ್ರಿಟ್ಜ್ (Fritz). ಇನ್ನು ಕೆಲವು ಕೇವಲ ಸಾಫ್ಟ್‍ವೇರ್ ತಂತ್ರಾಂಶಗಳಾಗಿರದೆ ಅನೇಕ ಸಿಪಿಯು ಗಳನ್ನೊಳಗೊಂಡ ಸಮರ್ಥ ಕಂಪ್ಯೂಟರ್‍ಗಳು - ಉದಾಹರಣೆಗಳೆಂದರೆ ಡೀಪ್ ಬ್ಲೂ, ಹೈಡ್ರಾ.
ಪ್ರಸಿದ್ಧ ಆಟಗಾರರು
ಚದುರಂಗದಲ್ಲಿ ಭಾರತದ ಅತ್ಯಂತ ಪ್ರಸಿದ್ಧ ಆಟಗಾರರೆಂದರೆ ವಿಶ್ವನಾಥನ್ ಆನಂದ್. ಇತರ ಕೆಲವು ಪ್ರಸಿದ್ಧ ಭಾರತೀಯ ಆಟಗಾರರೆಂದರೆ ಮೀರ್ ಸುಲ್ತಾನ್ ಖಾನ್, ಪ್ರವೀಣ್ ತಿಪ್ಸೆ, ದಿಬ್ಯೇಂದು ಬರುವಾ, ಅಭಿಜಿತ್ ಕುಂಟೆ, ಕೃಷ್ಣನ್ ಶಶಿಕಿರಣ್, ಪೆಂಡ್ಯಾಲ ಹರಿಕೃಷ್ಣ, ವಿಜಯಲಕ್ಷ್ಮಿ, ಸ್ವಾತಿ ಘಾಟೆ, ಭಾಗ್ಯಶ್ರಿ ತಿಪ್ಸೆ ಇತ್ಯಾದಿ. ಪ್ರಪಂಚದ ಕೆಲ ಪ್ರಸಿದ್ಧ ಆಟಗಾರರಲ್ಲಿ ಕೆಲವರೆಂದರೆ ಪಾಲ್ ಮಾರ್ಫಿ (೧೮೩೭ - ೧೮೮೪), ವಿಲಹೆಲ್ಮ್ ಸ್ಟೀನಿಟ್ಜ್ (೧೮೩೬ - ೧೯೦೦), ಹೋಸೆ ರಾವುಲ್ ಕಾಪಾಬ್ಲಾಂಕಾ (೧೮೮೮ - ೧೯೪೨), ಬಾಬಿ ಫಿಷರ್, ಅನತೋಲಿ ಕಾರ್ಪೋವ್, ಗ್ಯಾರಿ ಕ್ಯಾಸ್ಪರೋವ್, ವ್ಲಾಡಿಮಿರ್ ಕ್ರಾಮ್ನಿಕ್, ಬೋರಿಸ್ ಗೆಲ್ಫಾಂಡ್, ಮೊದಲಾದವರು.
ಬಾಹ್ಯ ಸಂಪರ್ಕಗಳು
ವರ್ಗ:ಕ್ರೀಡೆ ವರ್ಗ:ಚದುರಂಗ
ಸರಕಾರ
ಸರಕಾರ ಒಂದು ಪ್ರದೇಶದ ಜನರ ಮೇಲೆ (ಅಥವಾ ಇತರ ರೀತಿಯ ಜನರ ಗುಂಪಿನ ಮೇಲೆ) ಅನ್ವಯಿಸುವಂತಹ ಶಾಸನಗಳನ್ನು ಹೊರಡಿಸಿ, ಅವನ್ನು ಕಾರ್ಯಗತಗೊಳಿಸುವಂತಹ ಅಧಿಕಾರ ಇರುವ ಒಂದು ಸಂಸ್ಥೆ. ಸಾಮಾನ್ಯವಾಗಿ ಇದು ದೇಶಗಳ ಕಾರ್ಯಾಂಗಗಳಿಗೆ ಅನ್ವಯಿಸುತ್ತದೆ.ಒಂದು ಪ್ರದೇಶದ ಚಟುವಟಿಕೆಗಳ ಜವಾಬ್ದಾರಿಯನ್ನು ನಿಭಾಯಿಸುವ ಇಲಾಖೆಯನ್ನು ಸರಕಾರ ರೂಪಿಸುತ್ತದೆ.
ವಿಧಗಳು
ಎಷ್ಟು ಜನರ ಕೈಯಲ್ಲಿ ಅಧಿಕಾರವಿದೆಯೆಂಬುದರ ಮೇಲೆ ಸರಕಾರಗಳನ್ನು ಮೂರು ವಿಧಗಳಾಗಿ ವಿಂಗಡಿಸಬಹುದು.
ವರ್ಗ:ರಾಜಕೀಯ ವರ್ಗ:ಆಡಳಿತ ವಿಭಾಗಗಳು
ಸಿಂಹದ ಗುರಿ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ನಂದಿವಾಡ ರತ್ನಶ್ರೀ
ನಂದಿವಾಡ ರತ್ನಶ್ರೀ (೨೬ ನವೆಂಬರ್ ೧೯೬೩ - ೯ ಮೇ ೨೦೨೧) ಅಥವಾ '''ಎನ್. ರತ್ನಶ್ರೀ''' ಅವರು ಭಾರತೀಯ ಖಗೋಳ ಭೌತಶಾಸ್ತ್ರಜ್ಞೆ, ವಿಜ್ಞಾನ ಸಂವಹನಕಾರ್ತಿ ಮತ್ತು ವಿಜ್ಞಾನ ಇತಿಹಾಸಕಾರ್ತಿಯಾಗಿದ್ದರು. ಅವರು ಸುಮಾರು ಇಪ್ಪತ್ತು ವರ್ಷಗಳ ಕಾಲ ಭಾರತದ ನೆಹರು ತಾರಾಲಯದ ನಿರ್ದೇಶಕರಾಗಿದ್ದರು. ತಾರಾಲಯದ ಸುಧಾರಣೆಗಳಿಗೆ ಮತ್ತು ಭಾರತದಲ್ಲಿ ಐತಿಹಾಸಿಕ ವಾಸ್ತುಶಿಲ್ಪದ ಖಗೋಳ ಉಪಕರಣಗಳ ಬಳಕೆಯ ಸಂಶೋಧನೆಯ ನೇತೃತ್ವ ವಹಿಸಿದ್ದರು. ಅವರು ವಿಜ್ಞಾನ ಸಂವಹನ ಕ್ಷೇತ್ರದಲ್ಲಿ ತಮ್ಮ ಕೆಲಸಕ್ಕೆ ಹೆಸರುವಾಸಿಯಾಗಿದ್ದಾರೆ.
ಜೀವನ ಮತ್ತು ಶಿಕ್ಷಣ
ಎನ್. ರತ್ನಶ್ರೀ ತಮ್ಮ ಬಾಲ್ಯವನ್ನು ಆಂಧ್ರಪ್ರದೇಶ ರಾಜ್ಯದಲ್ಲಿ ಕಳೆದರು. ಅವರು ಹೈದರಾಬಾದ್‌ನಲ್ಲಿರುವ ಯೂನಿವರ್ಸಿಟಿ ಕಾಲೇಜ್ ಫಾರ್ ವುಮೆನ್‌ನಲ್ಲಿ ಪದವಿ ಶಿಕ್ಷಣವನ್ನು ಪಡೆದರು ಮತ್ತು ಹೈದರಾಬಾದ್ ಕೇಂದ್ರೀಯ ವಿಶ್ವವಿದ್ಯಾಲಯದಿಂದ ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದರು. ಅವರು ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ (ಟಿಐಎಫ್ಆರ್) ನಲ್ಲಿ ಪಿಎಚ್‌ಡಿ ಪೂರ್ಣಗೊಳಿಸಿದರು. ಅವರು ಭೌತಶಾಸ್ತ್ರಜ್ಞ ಅಲಕ್ ರೇ ಅವರ ಮೇಲ್ವಿಚಾರಣೆಯಲ್ಲಿ ಲಾರ್ಜ್ ಮೆಗೆಲಾನಿಕ್ ಕ್ಲೌಡ್‍ನಲ್ಲಿ ಯುಗಳ ನಕ್ಷತ್ರಗಳನ್ನು ಅಧ್ಯಯನ ಮಾಡಿದರು. ಅವರು ಭೌತಶಾಸ್ತ್ರಜ್ಞ ಪ್ಯಾಟ್ರಿಕ್ ದಾಸ್‍ಗುಪ್ತರನ್ನು ವಿವಾಹವಾದರು ಮತ್ತು ಅವರಿಗೆ ಒಬ್ಬ ಮಗನಿದ್ದನು. ಅವರು ೨೦೨೧ ರಲ್ಲಿ ಕೋವಿಡ್-೧೯ ರಿಂದ ನಿಧನರಾದರು.
ವೃತ್ತಿ
ಎನ್. ರತ್ನಶ್ರೀ ಅವರು ೧೯೯೨ ರಿಂದ ೧೯೯೪ ರವರೆಗೆ ವರ್ಮೊಂಟ್ ವಿಶ್ವವಿದ್ಯಾಲಯದಲ್ಲಿ ಮತ್ತು ನಂತರ ೧೯೯೬ ರವರೆಗೆ ಬೆಂಗಳೂರಿನ ರಾಮನ್ ಸಂಶೋಧನಾ ಸಂಸ್ಥೆಯಲ್ಲಿ ಪಲ್ಸರ್‌ಗಳ ರೇಡಿಯೋ ಅವಲೋಕನಗಳ ಸಂಶೋಧನೆಯನ್ನು ಮುಂದುವರೆಸಿದರು. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಕೆಲಸ ಮಾಡುವಾಗ, ಅವರು ಪೋರ್ಟೊ ರಿಕೊದ ಅರೆಸಿಬೊ ರೇಡಿಯೊ ಟೆಲಿಸ್ಕೋಪ್‌ನಲ್ಲಿ ವೀಕ್ಷಕರಾಗಿದ್ದರು, ಅಲ್ಲಿ ಅವರು ಪಲ್ಸರ್‌ಗಳಿಂದ ರೇಡಿಯೊ ಹೊರಸೂಸುವಿಕೆಯ ಸ್ಥಿರತೆಯನ್ನು ಸಂಶೋಧಿಸಿದರು.
೧೯೯೬ ರಲ್ಲಿ, ಅವರು ನವದೆಹಲಿಯ ನೆಹರು ತಾರಾಲಯದ ಆಡಳಿತಕ್ಕೆ ಸೇರಲು ಆಹ್ವಾನಿಸಲ್ಪಟ್ಟರು ಮತ್ತು ೧೯೯೯ ರಲ್ಲಿ ತಾರಾಲಯದ ನಿರ್ದೇಶಕರಾದರು. ಅವರು ೨೧ ವರ್ಷಗಳ ಅವಧಿಗೆ ತಾರಾಲಯದ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು. ಈ ಸಮಯದಲ್ಲಿ ಅವರು ತಾರಾಲಯದ ಕಾರ್ಯವಿಧಾನಗಳನ್ನು ಆಪ್ಟೊ-ಮೆಕ್ಯಾನಿಕಲ್‌ನಿಂದ ಹೈಬ್ರಿಡ್ ಸಿಸ್ಟಮ್‌ಗೆ ನವೀಕರಿಸಿದರು, ಇದಕ್ಕಾಗಿ ಡಿಜಿಟಲ್ ಮತ್ತು ಮೆಕ್ಯಾನಿಕಲ್ ಪ್ರೊಜೆಕ್ಷನ್‌ಗಳನ್ನು ಬಳಸಲಾಯಿತು. ಜೊತೆಗೆ, ಅವರು ವಿದ್ಯಾರ್ಥಿಗಳನ್ನು ಗುರಿಯಾಗಿಟ್ಟುಕೊಂಡು ಹಲವಾರು ಮೇಲ್ವಿಚಾರಣೆಯ ಸಂಶೋಧನೆ ಮತ್ತು ಪ್ರಭಾವ ಕಾರ್ಯಕ್ರಮಗಳನ್ನು ನಡೆಸಿದರು. ಖಗೋಳ ವಿದ್ಯಮಾನಗಳನ್ನು ವೀಕ್ಷಿಸಲು ಮತ್ತು ಪ್ರಮುಖ ವೈಜ್ಞಾನಿಕ ಸಂಶೋಧಕರನ್ನು ಸ್ಮರಿಸಲು ಅವರು ಹಲವಾರು ಸಾರ್ವಜನಿಕ ವೀಕ್ಷಣೆ ಕಾರ್ಯಕ್ರಮಗಳನ್ನು ಪರಿಚಯಿಸಿದರು. link=//upload.wikimedia.org/wikipedia/commons/thumb/a/aa/Jantar_Mantar_Delhi_27-05-2005.jpg/220px-Jantar_Mantar_Delhi_27-05-2005.jpg|left|thumb| ದೆಹಲಿಯ [[ಜಂತರ್ ಮಂತರ್]] ೨೧ ನೇ ಶತಮಾನದ ಆರಂಭದಲ್ಲಿ, ಅವರು ಐತಿಹಾಸಿಕ ವಾಸ್ತುಶಿಲ್ಪದ ರಚನೆಗಳಲ್ಲಿ ಬಳಸಲಾದ ಖಗೋಳ ಉಪಕರಣಗಳ ಕಾರ್ಯನಿರ್ವಹಣೆಯ ಕುರಿತು ಸಂಶೋಧನೆಯನ್ನು ಪ್ರಾರಂಭಿಸಿದರು. ಜಂತರ್ ಮಂತರ್ ಎಂದು ಕರೆಯಲ್ಪಡುವ ಈ ರಚನೆಗಳನ್ನು ಭಾರತದ ಹಲವಾರು ಸ್ಥಳಗಳಲ್ಲಿ ಸ್ಥಾಪಿಸಲಾಗಿದೆ. ರತ್ನಶ್ರೀ ಅವರು ದೆಹಲಿ, ಜೈಪುರ, ಉಜ್ಜಯಿನಿ ಮತ್ತು ವಾರಣಾಸಿಯಲ್ಲಿ ಸ್ಥಾಪಿಸಲಾದ ಕಲ್ಲಿನ ಜಂತರ್ ಮಂತರ್‌ಗಳೊಂದಿಗೆ ಕೆಲಸ ಮಾಡಿದರು. ವಿದ್ಯಾರ್ಥಿಗಳು ಮತ್ತು ಸಂಶೋಧಕರಿಗೆ ಅವುಗಳ ಉಪಯೋಗಗಳನ್ನು ಕಲಿಸಿದರು ಮತ್ತು ಅವುಗಳ ಐತಿಹಾಸಿಕ ಬಳಕೆ ಮತ್ತು ವಿನ್ಯಾಸದ ಕುರಿತು ಹಲವಾರು ಸಂಶೋಧನಾ ಪ್ರಬಂಧಗಳನ್ನು ಪ್ರಕಟಿಸಿದರು. ಇಂದಿನ ವಿದ್ಯಾರ್ಥಿಗಳಿಗೆ ಖಗೋಳಶಾಸ್ತ್ರವನ್ನು ಕಲಿಸುವಾಗ ಕಲ್ಲಿನಿಂದ ನಿರ್ಮಿಸಲಾದ ಜಂತರ್ ಮಂತರ್ ವೀಕ್ಷಣಾಲಯಗಳನ್ನು ಬಳಸಬಹುದು ಎಂದು ರತ್ನಶ್ರೀ ಪ್ರಸ್ತಾಪಿಸಿದರು. ನಂತರ ಅವರು ದೆಹಲಿಯ ಜಂತರ್ ಮಂತರ್ ಅನ್ನು ಮರುಸ್ಥಾಪಿಸುವ ಯೋಜನೆಯಲ್ಲಿ ಭಾರತೀಯ ಪುರಾತತ್ವ ಸಮೀಕ್ಷೆಯೊಂದಿಗೆ ಕೆಲಸ ಮಾಡಿದರು. ೨೦೧೮ ರಲ್ಲಿ ಜೈಪುರದಲ್ಲಿ ಸೌರ ಭೌತಶಾಸ್ತ್ರದ ಕುರಿತು ಇಂಟರ್‌ನ್ಯಾಷನಲ್ ಆಸ್ಟ್ರೋನಾಮಿಕಲ್ ಯೂನಿಯನ್ ಸಿಂಪೋಸಿಯಂ (ಐಎಯುಎಸ್೩೪೦) ನ ಸಮಯದಲ್ಲಿ, ಅವರು ಜೈಪುರದ ಜಂತರ್ ಮಂತರ್ ಅನ್ನು ಸಂಶೋಧಕರಿಗೆ ಪರಿಚಯಿಸಿದರು.
ಅವರು ಆಸ್ಟ್ರೋನಾಮಿಕಲ್ ಸೊಸೈಟಿ ಆಫ್ ಇಂಡಿಯಾದ ಸದಸ್ಯರಾಗಿದ್ದರು ಮತ್ತು ೨೦೧೪ ರಲ್ಲಿ ಅವರು ಸಾರ್ವಜನಿಕ ಸಂಪರ್ಕ ಮತ್ತು ಶಿಕ್ಷಣ ಸಮಿತಿಯ ಅಧ್ಯಕ್ಷರಾಗಿ ನೇಮಕಗೊಂಡರು. ಅಲ್ಲಿ ಅವರು ಸಾಮಾನ್ಯ ಜನರಿಗೆ ವೈಜ್ಞಾನಿಕ ಕಲ್ಪನೆಗಳು ಮತ್ತು ಪರಿಕಲ್ಪನೆಗಳ ಸಂವಹನವನ್ನು ಸುಧಾರಿಸುವ ಗುರಿಯನ್ನು ಹೊಂದಿರುವ ಹಲವಾರು ಕಾರ್ಯಕ್ರಮಗಳನ್ನು ನಿರ್ದೇಶಿಸಿದರು. ೨೦೧೯ ರಲ್ಲಿ, ಮಹಾತ್ಮಾ ಗಾಂಧಿಯವರ ಜನ್ಮದಿನದ ೧೫೦ ನೇ ವಾರ್ಷಿಕೋತ್ಸವದ ನೆನಪಿಗಾಗಿ, ಅವರು ಖಗೋಳಶಾಸ್ತ್ರದ ಕುರಿತು ಅವರ ಬರವಣಿಗೆಯನ್ನು ಸಂಗ್ರಹಿಸಿದರು ಮತ್ತು ಅವರು ಭೇಟಿ ನೀಡಿದ ಖಗೋಳ ಆಸಕ್ತಿಯ ಸ್ಥಳಗಳಿಗೆ ಭೇಟಿ ನೀಡುವ ಜಾಡು ರೂಪಿಸಿದರು. ಅವರು ಖಗೋಳಶಾಸ್ತ್ರ-ಸಂಬಂಧಿತ ಸಂವಹನಗಳ ಸಲಹೆಗಾರರಾಗಿ ನ್ಯಾಷನಲ್ ಕೌನ್ಸಿಲ್ ಆಫ್ ಸೈನ್ಸ್ ಮ್ಯೂಸಿಯಂಗಳೊಂದಿಗೆ ಕೆಲಸ ಮಾಡಿದರು. ಮತ್ತು ರಾಷ್ಟ್ರೀಯ ಶಿಕ್ಷಣ ಸಂಶೋಧನೆ ಮತ್ತು ತರಬೇತಿ ಪರಿಷತ್ತಿನ ವಿಜ್ಞಾನ-ಸಂಬಂಧಿತ ಪ್ರಕಟಣೆಗಳಿಗೆ ಮುಖ್ಯ ಸಂಪಾದಕರಾಗಿದ್ದರು. ಅವರು ಜ್ಯೋತಿಷ್ಯದ ತೀವ್ರ ವಿರೋಧಿಯಾಗಿದ್ದರು. ಉನ್ನತ ಶಿಕ್ಷಣದಲ್ಲಿ ಜ್ಯೋತಿಷ್ಯವನ್ನು ಕಲಿಸಲು ಭಾರತೀಯ ವಿಶ್ವವಿದ್ಯಾಲಯ ಅನುದಾನ ಆಯೋಗ ನಿರ್ಧಾರವನ್ನು ಮಾಡಿದಾಗ ಅದನ್ನು ಟೀಕಿಸಿ ಸಾರ್ವಜನಿಕವಾಗಿ ಲೇಖನವನ್ನು ಬರೆದರು. ಅವರು ಭಾರತದಲ್ಲಿ ಬೆಳಕಿನ ಮಾಲಿನ್ಯದ ವಿರುದ್ಧ ಪ್ರತಿಪಾದಿಸಿದ್ದರು.
ಉಲ್ಲೇಖಗಳು
<references group="" responsive="1">
ವರ್ಗ:ವಿಜ್ಞಾನಿಗಳು ವರ್ಗ:ಖಗೋಳ ಶಾಸ್ತ್ರಜ್ಞರು ವರ್ಗ:ಭಾರತದ ವಿಜ್ಞಾನಿಗಳು ವರ್ಗ:ಭೌತವಿಜ್ಞಾನಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕಲ್ಯಾಣಿ ಗ್ರೂಪ್
ಕಲ್ಯಾಣಿ ಸಮೂಹವು ನಾಲ್ಕು ಪ್ರಾಥಮಿಕ ವಲಯಗಳಲ್ಲಿ ಕೇಂದ್ರೀಕೃತವಾಗಿರುವ ಭಾರತೀಯ ಬಹುರಾಷ್ಟ್ರೀಯ ಸಂಘಟಿತವಾಗಿದೆ. ಅಂದರೆ, ಇಂಜಿನಿಯರಿಂಗ್ ಸ್ಟೀಲ್, ಆಟೋಮೋಟಿವ್ ಮತ್ತು ನಾನ್-ಆಟೋಮೋಟಿವ್ ಘಟಕಗಳು, ನವೀಕರಿಸಬಹುದಾದ ಶಕ್ತಿ ಮತ್ತು ಮೂಲಸೌಕರ್ಯ ಮತ್ತು ವಿಶೇಷ ರಾಸಾಯನಿಕಗಳು. ಇದು ರಕ್ಷಣಾ ತಯಾರಿಕೆಯಲ್ಲಿ ದಾಪುಗಾಲು ಹಾಕಿದೆ. ಇದನ್ನು ಡೆಫ್‌ಎಕ್ಸ್‌ಪೊ ೨೦೨೦ ರಲ್ಲಿ ಪ್ರದರ್ಶಿಸಲಾಯಿತು.
ಸಮೂಹದ ವಾರ್ಷಿಕ ವಹಿವಾಟು ೨೦೧೧ ರ ಹೊತ್ತಿಗೆ ಯು‌ಎಸ್‌ಡಿ ೨.೫ ಶತಕೋಟಿಯನ್ನು ಮೀರಿದೆ ಮತ್ತು ಅಲ್‌ಸ್ಟೋಮ್, ಕಾರ್ಪೆಂಟರ್ ಟೆಕ್ನಾಲಜಿ ಕಾರ್ಪೊರೇಷನ್, ಐಚ್ಪೆ-ಮ್ಯಾಕ್ಸಿಯಾನ್, ಮೆರಿಟರ್, ಶಾರ್ಪ್ ಕಾರ್ಪೊರೇಷನ್ ಮತ್ತು ರಾಫೆಲ್ ಅಡ್ವಾನ್ಸ್ಡ್ ಡಿಫೆನ್ಸ್ ಸಿಸ್ಟಮ್ಸ್ ನಂತಹ ಕಂಪನಿಗಳೊಂದಿಗೆ ಜಂಟಿ ಉದ್ಯಮಗಳನ್ನು ಹೊಂದಿದೆ.
ಇತಿಹಾಸ
ಕಲ್ಯಾಣಿ ಸಮೂಹವನ್ನು ನೀಲಕಂಠ ರಾವ್ ಕಲ್ಯಾಣಿ ಅವರು ಸ್ಥಾಪಿಸಿದರು. ಸಮೂಹದ ಮೊದಲ ಕಂಪನಿ, ಭಾರತ್ ಫೋರ್ಜ್ ಅನ್ನು ೧೯ ಜೂನ್ ೧೯೬೧ ರಂದು ಸಂಘಟಿತವಾಯಿತು.
ಪ್ರಸ್ತುತ ನೀಲಕಂಠರಾವ್ ಅವರ ಪುತ್ರ ಬಾಬಾ ಕಲ್ಯಾಣಿ ಅವರು ಈ ಗುಂಪಿನ ಅಧ್ಯಕ್ಷರಾಗಿದ್ದಾರೆ.
ಕಂಪನಿಗಳು
ಗ್ರೂಪ್ ಹಲವಾರು ಕಂಪನಿಗಳಲ್ಲಿ ಪ್ರಮುಖ ಪಾಲನ್ನು ಹೊಂದಿದೆ:
ಭಾರತ್ ಫೋರ್ಜ್
ಭಾರತ್ ಫೋರ್ಜ್ ಕಲ್ಯಾಣಿ ಸಮೂಹದ ಮೊದಲ ಕಂಪನಿಯಾಗಿದ್ದು ೧೯ ಜೂನ್ ೧೯೬೧ ರಂದು ಸ್ಥಾಪಿಸಲಾಯಿತು. ಇದು ಆಟೋಮೋಟಿವ್ ಘಟಕಗಳನ್ನು ಮತ್ತು ಏರೋಸ್ಪೇಸ್, ರೈಲ್ವೆ, ಸಾಗರ, ಮತ್ತು ಸಾಂಪ್ರದಾಯಿಕ ಮತ್ತು ಸಾಂಪ್ರದಾಯಿಕವಲ್ಲದ ಶಕ್ತಿಯಂತಹ ಕೈಗಾರಿಕೆಗಳಿಗೆ ಘಟಕಗಳನ್ನು ತಯಾರಿಸುತ್ತದೆ. ಭಾರತ್ ಫೋರ್ಜ್ ಕಲ್ಯಾಣಿ ಸಮೂಹದ ಪ್ರಮುಖ ಕಂಪನಿಯಾಗಿದೆ ಮತ್ತು ಹಲವಾರು ಅಂಗಸಂಸ್ಥೆಗಳನ್ನು ಹೊಂದಿದೆ. ಭಾರತ್ ಫೋರ್ಜ್ ಕಿಲ್ಸ್‌ಟಾ, ಭಾರತ್ ಫೋರ್ಜ್ ಸಿಡಿಪಿ, ಮತ್ತು ಬಿಎಫ್ ಅಲ್ಯೂಮಿನಿಯಂಟೆಕ್ನಿಕ್ ಕಂಪನಿಯ ಯುರೋಪ್ ಮೂಲದ ಫೋರ್ಜಿಂಗ್ ಘಟಕಗಳಾಗಿವೆ. ರಕ್ಷಣಾ ತಯಾರಕ ಕಲ್ಯಾಣಿ ಸ್ಟ್ರಾಟೆಜಿಕ್ ಸಿಸ್ಟಮ್ಸ್ ಲಿಮಿಟೆಡ್ ಭಾರತ್ ಫೋರ್ಜ್‌ನ ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯಾಗಿದೆ. ಕಲ್ಯಾಣಿ ಸ್ಟ್ರಾಟೆಜಿಕ್ ಸಿಸ್ಟಮ್ಸ್ ಕಲ್ಯಾಣಿ ರಾಫೆಲ್ ಅಡ್ವಾನ್ಸ್ಡ್ ಸಿಸ್ಟಮ್ಸ್‌ನಲ್ಲಿ ೫೧% ಪಾಲನ್ನು ಹೊಂದಿದೆ. ಇದು ಇಸ್ರೇಲಿ ರಕ್ಷಣಾ ಕಂಪನಿ ರಾಫೆಲ್ ಅಡ್ವಾನ್ಸ್ಡ್ ಡಿಫೆನ್ಸ್ ಸಿಸ್ಟಮ್ಸ್ ಜೊತೆಗಿನ ಜಂಟಿ ಉದ್ಯಮವಾಗಿದೆ.
ಶಾರ್ಪ್ ಇಂಡಿಯಾ
ಕಲ್ಯಾಣಿ ಟೆಲಿಕಮ್ಯುನಿಕೇಶನ್ಸ್ & ಎಲೆಕ್ಟ್ರಾನಿಕ್ಸ್ ಪ್ರೈ. ಲಿಮಿಟೆಡ್ ಅನ್ನು ೫ ಜುಲೈ ೧೯೮೫ ರಂದು ಭಾರತ್ ಫೋರ್ಜ್ ಮೂಲಕ ಸಂಯೋಜಿಸಲಾಯಿತು. ಕಂಪನಿಯು ಕಪ್ಪು ಮತ್ತು ಬಿಳಿ ಮತ್ತು ಬಣ್ಣದ ಟೆಲಿವಿಷನ್ ಸೆಟ್‌ಗಳನ್ನು ಮತ್ತು ಆಪ್ಟೋನಿಕಾ ಬ್ರಾಂಡ್ ಹೆಸರಿನಲ್ಲಿ ವೀಡಿಯೊ ಕ್ಯಾಸೆಟ್ ರೆಕಾರ್ಡರ್‌ಗಳನ್ನು ತಯಾರಿಸಿತು. ಇದು ೨೦ ಸೆಪ್ಟೆಂಬರ್ ೧೯೮೫ ರಂದು ಸಾರ್ವಜನಿಕ ಲಿಮಿಟೆಡ್ ಕಂಪನಿಯಾಯಿತು. ಕಂಪನಿಯನ್ನು ೨ ಮೇ ೧೯೮೬ ರಂದು ಕಲ್ಯಾಣಿ ಶಾರ್ಪ್ ಇಂಡಿಯಾ ಲಿಮಿಟೆಡ್ ಎಂದು ಮರುನಾಮಕರಣ ಮಾಡಲಾಯಿತು. ಜಪಾನ್‌ನ ಶಾರ್ಪ್ ಕಾರ್ಪೊರೇಷನ್ ೧೯೯೦ ರಲ್ಲಿ ಕಲ್ಯಾಣಿ ಶಾರ್ಪ್ ಇಂಡಿಯಾ ಲಿಮಿಟೆಡ್‌ನಲ್ಲಿ ೪೦% ಪಾಲನ್ನು ಪಡೆದುಕೊಂಡಿತು. ಕಂಪನಿಯನ್ನು ೨೦೦೫ ರಲ್ಲಿ ಶಾರ್ಪ್ ಇಂಡಿಯಾ ಲಿಮಿಟೆಡ್ ಎಂದು ಮರುನಾಮಕರಣ ಮಾಡಲಾಯಿತು.
ಕಲ್ಯಾಣಿ ಸ್ಟೀಲ್ಸ್
ಕಲ್ಯಾಣಿ ಸ್ಟೀಲ್ಸ್ ಲಿಮಿಟೆಡ್ (ಕೆ‌ಎಸ್‌ಎಲ್) ಅನ್ನು ಫೆಬ್ರವರಿ ೧೯೭೩ ರಲ್ಲಿ ಸ್ಥಾಪಿಸಲಾಯಿತು. ಗುಣಮಟ್ಟದ ಉಕ್ಕನ್ನು ತಯಾರಿಸುವುದಕ್ಕಾಗಿ ಗುಂಪಿನ ಆಂತರಿಕ ಅವಶ್ಯಕತೆಗಳನ್ನು ಪೂರೈಸಲು ಸ್ಥಾಪಿಸಲಾಯಿತು. ಇದು ವಿಶೇಷ ಕಾರ್ಬನ್ ಮತ್ತು ಮಿಶ್ರಲೋಹದ ಉಕ್ಕುಗಳನ್ನು ತಯಾರಿಸುತ್ತದೆ ಮತ್ತು ಮಿಶ್ರಲೋಹದ ಉಕ್ಕಿನ ಇಂಗುಗಳು ಹೂವುಗಳು ಮತ್ತು ಬಿಲ್ಲೆಟ್‌ಗಳನ್ನು ತಯಾರಿಸುತ್ತದೆ.
ಕಲ್ಯಾಣಿ ಕಾರ್ಪೆಂಟರ್
ಕಲ್ಯಾಣಿ ಕಾರ್ಪೆಂಟರ್ ಸ್ಪೆಷಲ್ ಸ್ಟೀಲ್ಸ್ ಲಿಮಿಟೆಡ್ ಅನ್ನು ೧೯೯೯ ರಲ್ಲಿ ಕಲ್ಯಾಣಿ ಸ್ಟೀಲ್ಸ್ ಮತ್ತು ಅಮೇರಿಕನ್ ಕಂಪನಿ ಕಾರ್ಪೆಂಟರ್ ಟೆಕ್ನಾಲಜಿ ಕಾರ್ಪೊರೇಷನ್ ನಡುವಿನ ಜಂಟಿ ಉದ್ಯಮವಾಗಿ ಸ್ಥಾಪಿಸಲಾಯಿತು. ಪುಣೆಯಲ್ಲಿರುವ ಕಲ್ಯಾಣಿ ಸ್ಟೀಲ್ಸ್ ಮೂಲ ಸೌಲಭ್ಯವನ್ನು ಈಗ ಕಲ್ಯಾಣಿ ಕಾರ್ಪೆಂಟರ್ ನಿರ್ವಹಿಸುತ್ತಿದ್ದಾರೆ.
ಕಲ್ಯಾಣಿ ಫೋರ್ಜ್
ಎಲ್ಲೋರಾ ಇಂಜಿನಿಯರಿಂಗ್ ಕಂ. ಪ್ರೈ. ಲಿ. ಅನ್ನು ೧೯೭೯ ರಲ್ಲಿ ನೀಲಕಂಠ ಎ. ಕಲ್ಯಾಣಿ ಸ್ಥಾಪಿಸಿದರು ಮತ್ತು ೧೯೮೧ ಫೋರ್ಜಿಂಗ್‌ಗಳ ವಾಣಿಜ್ಯ ಉತ್ಪಾದನೆಯನ್ನು ಪ್ರಾರಂಭಿಸಿದರು. ಕಂಪನಿಯನ್ನು ೧೯೯೨ ರಲ್ಲಿ ಕಲ್ಯಾಣಿ ಫೋರ್ಜ್ ಲಿಮಿಟೆಡ್ ಎಂದು ಮರುನಾಮಕರಣ ಮಾಡಲಾಯಿತು.
ಕಲ್ಯಾಣಿ ಟೆಕ್ನೋಫೋರ್ಜ್
ಕಲ್ಯಾಣಿ ಟೆಕ್ನೋಫೋರ್ಜ್ ಲಿಮಿಟೆಡ್, ಹಿಂದೆ ಕಲ್ಯಾಣಿ ಥರ್ಮಲ್ ಸಿಸ್ಟಮ್ಸ್ ಲಿಮಿಟೆಡ್, ಅನ್ನು ೧೯೭೯ ರಲ್ಲಿ ಸ್ಥಾಪಿಸಲಾಯಿತು. ಇದು ಫೋರ್ಜಿಂಗ್‌ಗಳು, ಯಂತ್ರದ ಘಟಕಗಳು, ಉಪ-ಅಸೆಂಬ್ಲಿಗಳು ಮತ್ತು ಅಸೆಂಬ್ಲಿಗಳನ್ನು ತಯಾರಿಸುತ್ತದೆ.
ಆಟೋಮೋಟಿವ್ ಆಕ್ಸಲ್ಸ್
ಆಟೋಮೋಟಿವ್ ಆಕ್ಸಲ್ಸ್ ಲಿಮಿಟೆಡ್ (ಎ‌ಎ‌ಎಲ್) ಅನ್ನು ೨೧ ಏಪ್ರಿಲ್ ೧೯೮೧ ರಲ್ಲಿ ಕಲ್ಯಾಣಿ ಗ್ರೂಪ್ (೩೫.೫೨%) ಮತ್ತು ಅಮೇರಿಕನ್ ಕಂಪನಿ ಮೆರಿಟರ್ (೩೫.೫೨%) ನಡುವಿನ ಜಂಟಿ ಉದ್ಯಮವಾಗಿ ಸ್ಥಾಪಿಸಲಾಯಿತು. ಇದು ಡ್ರೈವ್ ಆಕ್ಸಲ್‌ಗಳು, ನಾನ್-ಡ್ರೈವ್ ಆಕ್ಸಲ್‌ಗಳು, ಫ್ರಂಟ್ ಸ್ಟೀರ್ ಆಕ್ಸಲ್‌ಗಳು, ವಿಶೇಷ ಆಕ್ಸಲ್‌ಗಳು, ಡಿಫೆನ್ಸ್ ಆಕ್ಸಲ್‌ಗಳು ಮತ್ತು ಡ್ರಮ್ ಮತ್ತು ಡಿಸ್ಕ್ ಬ್ರೇಕ್‌ಗಳನ್ನು ತಯಾರಿಸುತ್ತದೆ. ಆಟೋಮೋಟಿವ್ ಆಕ್ಸಲ್ಸ್ ಕರ್ನಾಟಕ, ಮೈಸೂರು ಮತ್ತು ಜಾರ್ಖಂಡ್‌ನ ಜೆಮ್‌ಶೆಡ್‌ಪುರದಲ್ಲಿ ಉತ್ಪಾದನಾ ಘಟಕಗಳನ್ನು ಹೊಂದಿದೆ.
ಕಲ್ಯಾಣಿ ಗ್ಲೋಬಲ್
ಕಲ್ಯಾಣಿ ಗ್ಲೋಬಲ್ ಇಂಜಿನಿಯರಿಂಗ್ ಪ್ರೈವೇಟ್ ಲಿಮಿಟೆಡ್ ಅನ್ನು ೧೯೮೫ ರಲ್ಲಿ ಸ್ಥಾಪಿಸಲಾಯಿತು. ಇದು ನಗರ ಮೂಲಸೌಕರ್ಯ ಮತ್ತು ನಿರ್ಮಾಣ ಉದ್ಯಮದಲ್ಲಿ ತೊಡಗಿಸಿಕೊಂಡಿದೆ.
ಹಿಕಲ್
ಹಿಕಲ್ ಲಿಮಿಟೆಡ್ ೧೯೮೮ ರಲ್ಲಿ ಸ್ಥಾಪಿಸಲಾದ ವಿಶೇಷ ರಾಸಾಯನಿಕಗಳ ಕಂಪನಿಯಾಗಿದೆ. ಇದು ಸಕ್ರಿಯ ಪದಾರ್ಥಗಳು ಮತ್ತು ಮಧ್ಯವರ್ತಿಗಳನ್ನು ತಯಾರಿಸುತ್ತದೆ ಮತ್ತು ಔಷಧೀಯ, ಪ್ರಾಣಿಗಳ ಆರೋಗ್ಯ, ಜೈವಿಕ ತಂತ್ರಜ್ಞಾನ ಮತ್ತು ಬೆಳೆ ಸಂರಕ್ಷಣಾ ಕಂಪನಿಗಳಿಗೆ ಆರ್&ಡಿ ಸೇವೆಗಳನ್ನು ಒದಗಿಸುತ್ತದೆ.
ಕಲ್ಯಾಣಿ ಮ್ಯಾಕ್ಸಿಯಾನ್ ವೀಲ್ಸ್
ರತನ್ ಟಾಟಾ ಅವರ ಕೋರಿಕೆಯ ಮೇರೆಗೆ ಹೇಯ್ಸ್ ಲೆಮ್ಮೆರ್ಜ್‌ನಿಂದ ತಂತ್ರಜ್ಞಾನದೊಂದಿಗೆ ಬಾಬಾ ಕಲ್ಯಾಣಿ ಪುಣೆಯ ಚಕನ್‌ನಲ್ಲಿ ಚಕ್ರ ಉತ್ಪಾದನಾ ಸೌಲಭ್ಯವನ್ನು ಸ್ಥಾಪಿಸಿದರು. ಕಲ್ಯಾಣಿ ಲೆಮ್ಮರ್ಜ್ ಲಿಮಿಟೆಡ್ (ಕೆ‌ಎಲ್‌ಎಲ್) ಅನ್ನು ಕಲ್ಯಾಣಿ ಗ್ರೂಪ್ (೭೫%) ಮತ್ತು ಹೇಯ್ಸ್ ಲೆಮ್ಮೆರ್ಜ್ ಇಂಟರ್ನ್ಯಾಷನಲ್ ಇಂಕ್ (೨೫%) ನಡುವೆ ೧೯೯೬ ರಲ್ಲಿ ಜಂಟಿ ಉದ್ಯಮವಾಗಿ ಸ್ಥಾಪಿಸಲಾಯಿತು. ೧೯೯೮ ರಲ್ಲಿ, ಹೇಯ್ಸ್ ಲೆಮ್ಮೆರ್ಜ್ ಕಂಪನಿಯಲ್ಲಿ ತನ್ನ ಪಾಲನ್ನು ೮೫% ಗೆ ಹೆಚ್ಚಿಸಿತು, ಕಲ್ಯಾಣಿ ಗ್ರೂಪ್ ಉಳಿದ ೧೫% ಅನ್ನು ಹೊಂದಿತ್ತು. ಫೆಬ್ರವರಿ ೨೦೦೭ ರಲ್ಲಿ, ಕಲ್ಯಾಣಿ ಲೆಮ್ಮೆರ್ಜ್ ಚಕನ್‌ನಲ್ಲಿರುವ ತನ್ನ ಚಕ್ರ ಉತ್ಪಾದನಾ ಘಟಕದಲ್ಲಿ ಸಾಮರ್ಥ್ಯವನ್ನು ವಿಸ್ತರಿಸಲು $೨೫ ಮಿಲಿಯನ್ ಹೂಡಿಕೆ ಮಾಡುವುದಾಗಿ ಘೋಷಿಸಿತು. ಹೇಯ್ಸ್ ಲೆಮ್ಮೆರ್ಜ್ ಇಂಟರ್ನ್ಯಾಷನಲ್ ಇಂಕ್ ಅನ್ನು ಬ್ರೆಜಿಲಿಯನ್ ಕಂಪನಿ ಐಚ್ಪೆ-ಮ್ಯಾಕ್ಸಿಯಾನ್ ಅಕ್ಟೋಬರ್ ೨೦೧೧ ರಲ್ಲಿ ಸ್ವಾಧೀನಪಡಿಸಿಕೊಂಡಿತು. ಸ್ವಾಧೀನಪಡಿಸಿಕೊಂಡ ನಂತರ ಕಲ್ಯಾಣಿ ಲೆಮ್ಮೆರ್ಜ್ ಲಿಮಿಟೆಡ್ ಅನ್ನು ಕಲ್ಯಾಣಿ ಮ್ಯಾಕ್ಸಿಯಾನ್ ವೀಲ್ಸ್ ಲಿಮಿಟೆಡ್ ಎಂದು ಮರುನಾಮಕರಣ ಮಾಡಲಾಯಿತು.
ಬಿಎಫ್ ಉಪಯುಕ್ತತೆಗಳು
ಭಾರತ್ ಫೋರ್ಜ್ ಲಿಮಿಟೆಡ್‌ನ ಹೂಡಿಕೆ ಮತ್ತು ವಿಂಡ್‌ಮಿಲ್ಸ್ ವಿಭಾಗದ ವಿಭಜನೆಯ ಪರಿಣಾಮವಾಗಿ ೧೫ ಸೆಪ್ಟೆಂಬರ್ ೨೦೦೦ ರಂದು ಬಿ‌ಎಫ್ ಯುಟಿಲಿಟೀಸ್ ಲಿಮಿಟೆಡ್ ಅನ್ನು ಸ್ಥಾಪಿಸಲಾಯಿತು. ಹೂಡಿಕೆ ವ್ಯವಹಾರವನ್ನು ಬಿಎಫ್ ಯುಟಿಲಿಟೀಸ್ ಲಿಮಿಟೆಡ್‌ನಿಂದ ಬಿಎಫ್ ಇನ್ವೆಸ್ಟ್‌ಮೆಂಟ್ ಲಿಮಿಟೆಡ್ ಎಂಬ ಹೊಸ ಕಂಪನಿಗೆ ಮತ್ತೆ (ಬಿಎಫ್‌ಐಎಲ್) ೧೪ ಜನವರಿ ೨೦೧೧ ರಂದು ವಿಲೀನಗೊಳಿಸಲಾಯಿತು.
ಕಲ್ಯಾಣಿ ಹೂಡಿಕೆ
ಕಲ್ಯಾಣಿ ಇನ್ವೆಸ್ಟ್‌ಮೆಂಟ್ ಕಂಪನಿ ಲಿಮಿಟೆಡ್ (ಕೆ‌ಐ‌ಸಿಎಲ್) ಅನ್ನು ೨೫ ಜೂನ್ ೨೦೦೯ ರಂದು ಕಲ್ಯಾಣಿ ಸ್ಟೀಲ್ಸ್‌ನ ಹೂಡಿಕೆ ವ್ಯವಹಾರವನ್ನು ಡಿಮರ್ಜ್ ಮಾಡುವ ಮೂಲಕ ಮತ್ತು ಮೂರು ಕಲ್ಯಾಣಿ ಸ್ಟೀಲ್ ಅಂಗಸಂಸ್ಥೆಗಳ "ಹೂಡಿಕೆ ಅಂಡರ್‌ಟೇಕಿಂಗ್" ನೊಂದಿಗೆ ಸಂಯೋಜಿಸುವ ಮೂಲಕ ಸ್ಥಾಪಿಸಲಾಯಿತು.
ಬಿಎಫ್ ಹೂಡಿಕೆ
ಬಿಎಫ್ ಇನ್ವೆಸ್ಟ್ಮೆಂಟ್ ಲಿ. (ಬಿ‌ಎಫ್‌ಐಎಲ್) ಬಿಎಫ್ ಯುಟಿಲಿಟೀಸ್ ಲಿಮಿಟೆಡ್‌ನಿಂದ ಹೂಡಿಕೆ ವಿಭಾಗದ ವಿಭಜನೆಯ ಪರಿಣಾಮವಾಗಿ ೧೪ ಜನವರಿ ೨೦೧೧ ರಂದು ಸ್ಥಾಪಿಸಲಾಯಿತು. ಬಿ‌ಎಫ್‌ಐಎಲ್ ಹಲವಾರು ಕಲ್ಯಾಣಿ ಗ್ರೂಪ್ ಕಂಪನಿಗಳಲ್ಲಿ ಪಾಲನ್ನು ಹೊಂದಿದೆ.
ಬಾರಾಮತಿ ಸ್ಪೆಷಾಲಿಟಿ ಸ್ಟೀಲ್ಸ್
ಬಾರಾಮತಿ ಸ್ಪೆಷಾಲಿಟಿ ಸ್ಟೀಲ್ಸ್ ಲಿಮಿಟೆಡ್ (ಬಿಎಸ್‌ಎಸ್‌ಎಲ್) ಅನ್ನು ೨೦೧೧ ರಲ್ಲಿ ಸ್ಥಾಪಿಸಲಾಯಿತು. ಇದು ಮಹಾರಾಷ್ಟ್ರದ ಸತಾರಾದಲ್ಲಿದೆ.
ಸಿನೈಸ್ ಟೆಕ್ನಾಲಜೀಸ್
ಸಿನೈಸ್ ಟೆಕ್ನಾಲಜೀಸ್ ಲಿಮಿಟೆಡ್ ಸಂಗ್ರಹಣೆ ಮತ್ತು ಮಾರಾಟ ಸೇವೆಗಳ ಮೇಲೆ ಕೇಂದ್ರೀಕೃತವಾಗಿರುವ ಕಂಪನಿಯಾಗಿದೆ.
ಕೆಸಿಟಿಐ
ಕಲ್ಯಾಣಿ ಸೆಂಟರ್ ಫಾರ್ ಟೆಕ್ನಾಲಜಿ ಅಂಡ್ ಇನ್ನೋವೇಶನ್ (ಕೆಸಿಟಿಐ) ಎಂಬುದು ಐ‌ಎಸ್೦೧೭೦೨೫ ಎನ್‌ಎ‌ಬಿ‌ಎಲ್ ಪ್ರಮಾಣೀಕೃತ ಪ್ರಯೋಗಾಲಯವಾಗಿದ್ದು, ಕಲ್ಯಾಣಿ ಗ್ರೂಪ್‌ನಿಂದ $೧೪ ಮಿಲಿಯನ್ ಹೂಡಿಕೆಯಲ್ಲಿ ಸ್ಥಾಪಿಸಲಾಗಿದೆ. ಲ್ಯಾಬ್ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯಿಂದ ಮತ್ತು ರೋಲ್ಸ್ ರಾಯ್ಸ್ ಮತ್ತು ಬೋಯಿಂಗ್‌ನಿಂದ ಗುರುತಿಸಲ್ಪಟ್ಟಿದೆ.